pythainlp/thai-wiki-dataset-v4 huggingface dataset:
การพิสูจน์ว่ามีส่วนได้ส่วนเสีย

การพิสูจน์ว่ามีส่วนได้ส่วนเสีย (Proof-of-stake, PoS) เป็นขั้นตอนวิธีแบบหนึ่งที่เครือข่ายบล็อกเชนของเงินคริปโทใช้เพื่อให้ถึงความเห็นพ้องแบบกระจาย
เป็นระบบที่ไม่เหมือน proof-of-work (PoW) ที่ใช้ในเงินคริปโทเช่น บิตคอยน์ ที่ให้รางวัลแก่ผู้เข้าร่วมแก้ปัญหาวิทยาการรหัสลับที่ซับซ้อนในการพิสูจน์ยืนยันธุรกรรมและสร้างบล็อกใหม่ ๆ (ที่เรียกว่า ไมนิง คือการขุดหาเหรียญ)
ในระบบ PoS ผู้สร้างบล็อกต่อไปจะได้รับเลือกอย่างกำหนดได้แบบสุ่มเทียม (deterministic, pseudo-random) และโอกาสได้รับเลือกจะขึ้นอยู่กับความร่ำรวย ซึ่งก็คือความมีส่วนได้ส่วนเสีย
ในระบบเงินคริปโทแบบ PoS บล็อกหนึ่ง ๆ จะเรียกว่า ตีขึ้น (forged, อุปมาโดยช่างเหล็ก) หรือเรียกว่า ทำเหรียญ/พิมพ์เงิน (minted) ไม่ใช่ขุดหาเหรียญ/ไมนิง
อนึ่ง ปกติแล้วเงินทั้งหมดจะสร้างขึ้นตั้งแต่ต้น และจำนวนเงินทั้งหมดจะไม่เปลี่ยนไปทีหลัง (แม้จะมีระบบ PoS ที่สร้างเงินขึ้นใหม่ได้เหมือนกัน)
ดังนั้น ในรูปแบบพื้นฐานของ PoS จะไม่มีรางวัลในการสร้างบล็อกใหม่เหมือนกับในบิตคอยน์ ดังนั้น ผู้ตีบล็อกใหม่ขึ้นจะได้แต่ค่าธรรมเนียมการทำธุรกรรม
เชิงอรรถและอ้างอิง.
<templatestyles src="Reflist/styles.css" />
การเปลี่ยนรัชกาลในประเทศญี่ปุ่น พ.ศ. 2562

การเปลี่ยนรัชกาลในประเทศญี่ปุ่น เหตุการณ์ที่เกิดขึ้นเมื่อสมเด็จพระจักรพรรดิอากิฮิโตะได้สละราชบัลลังก์ในวันอังคารที่ 30 เมษายน พ.ศ. 2562 โดยพระองค์เป็นนับเป็นจักรพรรดิองค์แรกในรอบกว่า 2 ศตวรรษที่สละราชบัลลังก์โดยนี่คือจุดสิ้นสุดของยุคเฮเซ และได้มีการเตรียมพิธีเฉลิมฉลองการขึ้นสืบราชบัลลังก์ขององค์รัชทายาท ส่วนพระราชพิธีราชาภิเษกจะเกิดขึ้นในวันที่ 22 ตุลาคม ปีเดียวกัน
เบื้องหลัง.
ใน พ.ศ. 2553 องค์จักรพรรดิได้ปรึกษากับที่ปรึกษาในพระองค์ถึงการลดพระราชภารกิจของพระองค์ลงเนื่องด้วยพระชนมายุที่เพิ่มขึ้นและพระพลานามัยที่ไม่เอื้ออำนวยแต่ทาง สำนักพระราชวังญี่ปุ่น ก็ไม่ได้ออกมาแสดงความเห็นอะไร
ในวันที่ 13 กรกฎาคม พ.ศ. 2559 สื่อของรัฐบาลญี่ปุ่น สถานีโทรทัศน์เอ็นเอชเค ได้รายงานว่าองค์จักรพรรดิมีพระราชประสงค์ที่จะสละราชบัลลังก์ให้กับพระราชโอรสองค์ใหญ่ เจ้าชายนารูฮิโตะ มกุฎราชกุมารแห่งญี่ปุ่น อีกไม่กี่ปีข้างหน้า
ซึ่งเจ้าหน้าที่ชั้นผู้ใหญ่ในสำนักพระราชวังญี่ปุ่นได้ออกมาปฏิเสธเรื่องแผนการสละราชบัลลังก์ขององค์จักรพรรดิสำหรับการสละราชบัลลังก์ขององค์จักรพรรดิต้องทำการแก้ไขเพิ่มเติม กฎราชวงศ์ ฉบับ พ.ศ. 2490 ที่ใช้อยู่ในปัจจุบันเสียก่อน
กระแสรับสั่งต่อประชาชน.
ในวันที่ 8 สิงหาคม พ.ศ. 2559 องค์จักรพรรดิได้มีกระแสรับสั่งต่อประชาชนถึงพระชนมายุที่เพิ่มขึ้นและพระพลานามัยที่ไม่สมบูรณ์ ซึ่งกระแสรับสั่งครั้งนี้ได้แฝงถึงนัยยะเรื่องการสละราชบัลลังก์
สภานิติบัญญัติ.
เมื่อทราบถึงพระราชประสงค์ในการสละราชบัลลังก์ทางสำนักนายกรัฐมนตรีได้แต่งตั้ง ยะซุฮิโกะ นิชิมุระ เป็นรองจางวางใหญ่สำนักพระราชวัง
ในเดือนตุลาคม พ.ศ. 2559 ทาง สำนักนายกรัฐมนตรี ได้จัดให้มีการโต้วาทีเพื่อรับฟังข้อเสนอแนะเพื่อนำไปร่างกฎหมายที่ใช้ได้ครั้งเดียวสำหรับจักรพรรดิอะกิฮิโตะเท่านั้น
ในเดือนมกราคม พ.ศ. 2560 คณะกรรมาธิการงบประมาณของสภาล่างหรือ สภาผู้แทนราษฎรของญี่ปุ่น ได้จัดโต้วาทีเพื่อจัดทำร่างกฎหมายสละราชบัลลังก์
ต่อมาในวันที่ 19 พฤษภาคม พ.ศ. 2560 รัฐบาลญี่ปุ่นได้อนุมัติรับหลักการร่างกฎหมายสละราชบัลลังก์ต่อมาในวันที่ 8 มิถุนายน ปีเดียวกันสภาผู้แทนราษฎรได้ผ่านร่างกฎหมายสละราชบัลลังก์และรัฐบาลได้เริ่มขั้นตอนการเปลี่ยนผ่านไปยัง เจ้าชายนารูฮิโตะ มกุฎราชกุมารแห่งญี่ปุ่น ซึ่งพิธีสละราชบัลลังก์ได้ถูกกำหนดขึ้นในวันอังคารที่ 30 เมษายน พ.ศ. 2562
สำนักพระราชวังญี่ปุ่นได้แจ้งว่าพระองค์จะทรงดำรงพระอิสริยยศ โจโค (/Jōkō) และให้คำแปลไว้ว่า สมเด็จพระจักรพรรดิพระเจ้าหลวง (Emperor Emeritus) เมื่อสละราชบัลลังก์ ส่วนสมเด็จจักรพรรดินีจะทรงดำรงพระอิสริยยศ โจโคโง (上皇后/Jōkōgo) หรือ สมเด็จพระจักรพรรดินีพระพันปีหลวง (Empress Emerita)
สภาพระราชวงศ์.
วันที่ 1 ธันวาคม พ.ศ. 2560 สภาพระราชวงศ์ ซึ่งไม่ได้ประชุมกันนานถึง 24 ปีได้ออกคำสั่งให้จัดตารางการเฉลิมฉลองการเปลี่ยนรัชกาลซึ่งเป็นครั้งแรกที่ได้เปลี่ยนรัชกาลด้วยวิธีนี้ในรอบกว่า 2 ศตวรรษ
สภาพระราชวงศ์มีสมาชิกทั้งสิ้น 10 คนอาทิ นายกรัฐมนตรี ชินโซ อะเบะ โฆษก/ประธานของ ราชมนตรีสภา และ สภานิติบัญญัติ ประธานศาลฎีกาและจางวางใหญ่สำนักพระราชวังส่วนพระราชวงศ์อีก 2 พระองค์คือ เจ้าชายฟูมิฮิโตะ อากิชิโนะโนะมิยะ พระราชโอรสองค์เล็กขององค์จักรพรรดิซึ่งในเวลาต่อมาถูกแทนที่โดยเจ้าชายมาซาฮิโตะ ฮิตาจิโนะมิยะ พระอนุชาพระชนมายุ 82 พรรษาขององค์จักรพรรดิ และเจ้าหญิงฮานาโกะ พระชายาฯ พระชายาของเจ้าชายมาซาฮิโตะ
แคนแดซ ฮัทสัน

แคนแดซ ฮัทสัน  (เกิดเมื่อวันที่ 3 พฤษภาคม ค.ศ.1980) เป็นนักแสดงชาวอเมริกัน เป็นที่รู้จักในการพากษ์เสียงเป็นเซร่า ของหนังญาติไดโนเสาร์เจ้าเล่ห์ตั้งแต่ตอนแรกจนถึงตอนที่ 4 เธอปรากฎในรายการโทรทัศน์ชื่อ "Evening Shade". พากษ์เสียง Mattie the Mouse ใน "Reader Rabbit" และเคยปรากฎตัวในหนัง "Dolly Dearest" (1992) และ "The Maddening" (1995).
โชอิจิโร โทโยดะ

โชอิจิโร โทโยดะ (27 กุมภาพันธ์ ค.ศ. 1925 – 14 กุมภาพันธ์ ค.ศ. 2023) เป็นนักธุรกิจชาวญี่ปุ่น เป็นประธานกรรมการ บริษัท โตโยต้า มอเตอร์ คอร์เปอร์เรชั่น จำกัด (มหาชน) ระหว่าง ค.ศ. 1994–1999 และเป็นนายกสมาพันธ์ธุรกิจญี่ปุ่น ระหว่าง ค.ศ. 1994–1998
ประวัติ.
โชอิจิโร โทโยดะ เกิดเมื่อวันที่ 17 กุมภาพันธ์ ค.ศ. 1925 เป็นบุตรของคิอิจิโร โทโยดะ และฮาตาโกะ โทโยดะ (สกุลเดิม ชินชิจิ) จบการศึกษาระดับประถมศึกษาและมัธยมศึกษาจากโรงเรียนไฮบิยะ และจบการศึกษาระดับอุดมศึกษาจากมหาวิทยาลัยนาโงยะ เมื่อ ค.ศ. 1947
เส้นทางธุรกิจ.
ตำแหน่งในเส้นทางธุรกิจ เริ่มจากเขาเป็นหัวหน้าแผนกบัญชีในบริษัทโตโยต้า ใน ค.ศ. 1967, รองประธานกรรมการบริษัทโตโยต้า ใน ค.ศ. 1972 และผู้จัดการฝ่ายการตลาดในบริษัทโตโยต้า ใน ค.ศ. 1981
บริษัทโตโยต้า เริ่มเป็นที่รู้จักมากขึ้นใน ค.ศ. 1982 และประสบความสำเร็จขึ้นมาเรื่อย ๆ เนื่องจากด้านการขายและการผลิตได้คำนึงถึงความสมดุลขอวธรรมชาติและการประหยัดพลังงาน จนกลายเป็นวัฒนธรรมและอุตสาหกรรมโดดเด่นของญี่ปุ่น และเขาได้เป็นประธานกรรมการบริษัทใน ค.ศ. 1992 และได้ยุติหน้าที่ใน ค.ศ. 1999
ฟุตบอลลีกเพลย์ออฟ ฤดูกาล 2018

การแข่งขัน ฟุตบอลลีกเพลย์ออฟ ของ ฤดูกาล 2017–18 จะจัดขึ้นในเดือนพฤษภาคม ค.ศ. 2018 กับรอบชิงชนะเลิศทั้งหมดจัดขึ้นที่สนาม เวมบลีย์ ใน ลอนดอน.
รอบเพลย์ออฟเริ่มต้นที่รอบรองชนะเลิศกับรอบรองชนะเลิศทั้งหมดจะลงเล่นสองนัด, เข้าร่วมโดยทีมที่มาจากการจบในอันดับที่ 3, 4, 5 และ 6 ใน แชมเปียนชิป และ ลีกวัน และทีมอันดับที่ 4, 5, 6 และ 7 ในตารางคะแนน ลีกทู. ทีมชนะเลิศของรอบรองชนะเลิศนั้นจะได้ก้าวเข้าสู่รอบชิงชนะเลิศ, พบกับผู้ชนะของรอบชิงชนะเลิศซึ่งได้เปรียบจากการเลื่อนชั้นในฤดูกาลถัดไป.
ภูมิหลัง.
ฟุตบอลลีกเพลย์ออฟได้จัดขึ้นทุกปีตั้งแต่ปี ค.ศ. 1987. พวกเขาใช้พื้นที่สำหรับแต่ละดิวิชันตามแต่ข้อสรุปของฤดูกาลปกติและได้เข้ารับการเข้าร่วมโดยสี่สโมสรที่เสร็จสิ้น ด้านล่างตามการเลื่อนชั้นอัตโนมัติ.
แชมเปียนชิป.
แชมเปียนชิป รอบรองชนะเลิศ.
"รวมผลสองนัด ฟูลัม ชนะ 2–1."
"รวมผลสองนัด แอสตันวืลลา ชนะ 1–0."
ลีกวัน.
ลีกวัน รอบรองชนะเลิศ.
"รวมผลสองนัด ชรูว์สบิวรีทาวน์ ชนะ 2–0."
"รวมผลสองนัด รอเทอร์แฮมยูไนเต็ด ชนะ 4–2."
ลีกทู.
ลีกทู รอบรองชนะเลิศ.
"รวมผลสองนัด เอ็กซิเตอร์ซิตี ชนะ 3–1."
"รวมผลสองนัด คอเวนทรีซิตี ชนะ 5–2."
ย็องเค

คัง ย็อง-ฮย็อน (เกิด 19 ธันวาคม พ.ศ. 2536) เป็นที่รู้จักในชื่อ ย็องเค เป็นนักดนตรี นักร้อง นักแต่งเพลง และแร็ปเปอร์ชาวเกาหลี มีชื่อเสียงในฐานะมือเบส นักร้อง และแร็ปเปอร์ของวงร็อคเกาหลีใต้เดย์ซิกซ์
ชีวิตส่วนตัว.
คัง ย็อง-ฮย็อน เกิดเมื่อวันที่ 19 ธันวาคม ค.ศ. 1993 
ผลงานดนตรี.
ผลงานในฐานะนักแต่งเพลง (แก่ศิลปินอื่น).
Source: "
Source: "
ซีอีวีวิมินส์แชมเปียนส์ลีก ฤดูกาล 2017–18

ซีอีวีวิมินส์แชมเปียนส์ลีก ฤดูกาล 2017–18  เป็นการแข่งขันวอลเลย์บอลระดับสูงสุดของสโมสรวอลเลย์บอลในทวีปยุโรป และเป็นครั้งที่ 58 ของการแข่งขัน โดยในรอบรองชนะเลิศและรอบชิงชนะเลิศจะจัดขึ้นในวันที่ 5 พฤษภาคม และ 6 พฤษภาคม ค.ศ. 2018 ที่ Sala Polivalentă ในบูคาเรสต์, ประเทศโรมาเนีย
รอบเพลย์ออฟ.
การจับสลากสำหรับรอบ 6 ทีมสุดท้ายจัดขึ้นเมื่อวันที่ 2 มีนาคม ค.ศ. 2018 ในนครลักเซมเบิร์ก ประเทศลักเซมเบิร์ก
อันดับการแข่งขัน.
<templatestyles src="Col-begin/styles.css"/>
มิสทัวริซึมควีนไทยแลนด์ 2009

มิสทัวริซึมควีนไทยแลนด์ 2009 เป็นการประกวดมิสทัวริซึมควีนไทยแลนด์ครั้งที่ 1 การประกวดรอบตัดสินจัดขึ้นเมื่อวันที่ 1 สิงหาคม พ.ศ. 2552 ณ โรงยิมเนเซียม, ราชบุรี, ประเทศไทย, ประเทศไทย โดยผู้ชนะการประกวดในครั้งนี้ คือ พีรีญา วิริยะพันธุ์ ซึ่งจะได้เป็นตัวแทนประเทศไทยเข้าร่วมประกวดมิสทัวริซึมควีนอินเตอร์เนชันแนล 2009 และตำแหน่งรอง ชนะเลิศจะได้ดำรงตำแหน่ง Topmodel International Thailand โดยจะเป็นตัวแทนไปประกวด เวทีนางแบบโลกอีกด้วย
ผู้เข้าประกวด.
30 ผู้เข้าประกวดที่ได้รับการยืนยัน:
แหล่งข้อมูลอื่น.
<templatestyles src="Reflist/styles.css" />
สมเด็จพระราชินีไซน์ อัล-ชาราฟ เฏาะลาลแห่งจอร์แดน

สมเด็จพระราชินีไซน์ อัล-ชาราฟ เฏาะลาล (เดิม: ไซน์ อัล-ชาราฟ; พระราชสมภพ 2 สิงหาคม พ.ศ. 2459 – สวรรคต 26 เมษายน พ.ศ. 2537) เป็นพระบรมราชินีในสมเด็จพระเจ้าเฏาะลาลแห่งจอร์แดน เป็นพระราชชนนีในสมเด็จพระราชาธิบดีฮุซัยน์แห่งจอร์แดน
พระราชประวัติ.
พื้นฐานครอบครัว.
สมเด็จพระราชินีไซน์ อัล-ชาราฟ เฏาะลาลแห่งจอร์แดน เสด็จพระราชสมภพเมื่อวันที่ 2 สิงหาคม พ.ศ. 2459 ณ อะเล็กซานเดรีย ประเทศอียิปต์ ในตระกูลเฮจาซี่เชื้อสายอียิปต์ เป็นธิดาในชารีฟจามัล อาลี บิน นัสเซอร์กับนางวิจดาน ชาห์กิร ปาชาห์ พระชนกของพระองค์เป็นผู้ว่าการฮาวรันและเป็นหลานชายของชารีฟฮุซัยน์ บิน อาลีแห่งนครเมกกะ พระชนนีของพระองค์เป็นธิดาของนายชาห์กิร ปาชาห์ ผู้เป็นเหลนชายของชาวไซปรัสตุรกี - ออตโตมัน นามว่า คามิล ปาชาห์ ผู้ว่าการไซปรัส
อภิเษกสมรส.
ทรงเข้าพระราชพิธีอภิเษกสมรสกับเจ้าชายเฏาะลาล บิน อับดุลลอฮ์ พระญาติชั้นที่หนึ่งของพระองค์ เมื่อวันที่ 27 พฤศจิกายน พ.ศ. 2477 ทรงมีพระราชโอรส – ธิดาดังนี้
สมเด็จพระราชาธิบดีฮุสเซนแห่งจอร์แดน (พระราชสมภพ 14 พฤศจิกายน พ.ศ. 2478 – สวรรคต 7 กุมภาพันธ์ พ.ศ. 2542)
เจ้าชายมูฮัมหมัด (ประสูติ 2 ตุลาคม พ.ศ. 2483)
เจ้าชายฮัสซัน (ประสูติ 20 มีนาคม พ.ศ. 2490)
เจ้าหญิงบัสมาห์ (ประสูติ 11 พฤษภาคม พ.ศ. 2494)
พระราชกรณียกิจ.
พระองค์ทรงปฏิบัติพระราชกรณียกิจหลายด้าน โดยทรงมีบทบาทสำคัญในด้านการเมืองของจอร์แดน ทรงสนับสนุนให้เกิดการทำงานเพื่อการกุศลเพื่อเด็กและสตรี พระองค์ทรงเข้ามามีบทบาทในการเปลี่ยนแปลงรัฐธรรมนูญแห่งจอร์แดน เมื่อปี พ.ศ. 2495 โดยทรงลงข้อความให้สิทธิเด็กและสตรีเพิ่มมากขึ้น
พระเกียรติยศ.
พระอิสริยยศ.
• ไซน์ อัล-ชาราฟ (2 สิงหาคม พ.ศ. 2459 – 27 พฤศจิกายน พ.ศ. 2477)
• "เฮอร์รอยัลไฮเนส" เจ้าหญิงไซน์ อัล-ชาราฟ เฏาะลาลแห่งจอร์แดน (27 พฤศจิกายน พ.ศ. 2477 – 20 กรกฎาคม พ.ศ. 2494)
• "เฮอร์มาเจสตี้" สมเด็จพระราชินีแห่งจอร์แดน (20 กรกฎาคม พ.ศ. 2494 – 11 สิงหาคม พ.ศ. 2495)
• "เฮอร์มาเจสตี้" สมเด็จพระราชินีไซน์ อัล-ชาราฟ เฏาะลาลแห่งจอร์แดน (11 สิงหาคม พ.ศ. 2495 – 26 เมษายน พ.ศ. 2537)
ดิอินเทอร์วิว คู่หูสัปดนตะลุยเกาหลีเหนือ

ดิอินเทอร์วิว คู่หูสัปดนตะลุยเกาหลีเหนือ หรือในชื่อว่า บ่มแผนบ้าไปฆ่าผู้นำ  เป็นภาพยนตร์โลดโผนตลก พ.ศ. 2557 จัดทำและกำกับโดย Seth Rogen และ Evan Goldberg เป็นภาพยนตร์ที่สองกำกับโดยทั้งคู่ หลังจาก "This Is the End" (พ.ศ. 2556) ภาพยนตร์เรื่องนี้เขียนบทโดย Dan Sterling ซึ่งอิงมาจากเรื่องจริง ร่วมกับ Rogen และ Goldberg เนื้อเรื่องของภาพยนตร์คือนักข่าวและโปรดิวเซอร์ที่เป็นเพื่อนกัน โดยทั้งสองได้รับเชิญพิเศษจาก คิม จ็อง-อึน ผู้นำแห่งประเทศเกาหลีเหนือให้ไปสัมภาษณ์ โดยที่มีซีไอเอให้ทั้งสองรอบสังหารผู้นำ ภาพยนตร์นี้ได้มีต้นแบบจากสารคดีในนิตยสารไวซ์ ปี พ.ศ. 2555
ในเดือนมิถุนายน พ.ศ. 2557 ทางรัฐบาลเกาหลีเหนือได้ออกมาตอบโต้โดยการขู่จะดำเนินการกับสหรัฐ ถ้าหากโคลัมเบียพิคเจอร์สนำหนังเรื่องนี้ออกฉาย ต่อมาโคลัมเบียพิคเจอร์สได้เลื่อนการฉายภาพยนตร์ โดยที่ทางโคลัมเบียพิคเจอร์สได้นำลับไปตัดต่อให้เหมาะสมเพื่อตามคำขอรัฐบาลเกาหลีเหนือ ในเดือนพฤศจิกายน ระบบคอมพิวเตอร์ของโซนี่พิคเจอร์สเอ็นเตอร์เทนเมนต์ถูกจารกรรมข้อมูล ทางเอฟบีไอ เชื่อว่าเป็นกลุ่ม Guardians of Peace ซึ่งดูแลโดยเกาหลีเหนือ กลุ่มนี้ยังกล่าวอีกว่าจะกระทำก่อการร้ายกับโรงภาพยนตร์ที่แสดงภาพยนตร์เรื่องนี้
กีฬามวยสากลสมัครเล่นในโอลิมปิกฤดูร้อน 2004

<ns>0</ns>
 <revision>
 <parentid>7794429</parentid>
 <timestamp>2020-05-27T14:27:15Z</timestamp>
 <contributor>
 <username>Ahcuna</username>
 </contributor>
 <comment>/* อ้างอิง */</comment>
 <origin>8878826</origin>
 <model>wikitext</model>
 <format>text/x-wiki</format>
กีฬามวยสากลสมัครเล่นในโอลิมปิกฤดูร้อน 2004 จัดขึ้นที Peristeri Olympic Boxing Hall การแข่งขันจัดเฉพาะประเภทชาย ชกสี่ยก ยกละ 2 นาที กรรมการให้คะแนนมี 5 คน
สามวันก่อนการแข่งขัน คณะกรรมการโอลิมปิกสากลได้คว่ำบาตรนักมวยสากลสมัครเล่นชาวเคนยา ดาวิด มุนยาเซีย ในข้อหาโด๊ปยา และถูกตัดออกจากการแข่งขัน นักมวยสากลสมัครเล่นหลายคนที่เข้าแข่งขันกีฬาโอลิมปิกครั้งนี้ ภายหลังขึ้นชกมวยสากลอาชีพและได้เป็นแชมป์โลก ได้แก่ อาเมียร์ ข่าน อังเดร วอร์ด เกนเนดี โกลอฟกิน ยูริออร์กิส แกมบัว และ กิลเลอร์โม รีกองเดอซ์
ยัน บาร์เตเลมี

ยัน บาร์เตเลมี บาเรลา  นักมวยสากลสมัครเล่นชาวคิวบา เกิดเมื่อ 5 มีนาคม พ.ศ. 2523 ที่มาตันซัส ประเทศคิวบา ติดทีมชาติคิวบาเข้าแข่งขันในรายการสำคัญหลายรายการ ทั้งมวยสากลสมัครเล่นชิงแชมป์โลก มวยสากลสมัครเล่นเวิลด์คัพ และยังได้เหรียญทองโอลิมปิกด้วย
บาร์เตเลมีเข้าแข่งขันกีฬาโอลิมปิก พ.ศ. 2547 ที่เอเธนส์ ประเทศกรีซ รอบแรก ชนะอาร์เอสซี มิเกล อังเฮล มิรันดา จากเวเนซุเอลา ยก 4 เมื่อ 18 สิงหาคม รอบสอง ชนะสุบรรณ พันโนน จากไทย เมื่อ 21 สิงหาคม รอบก่อนรองชนะเลิศ ชนะฮม มูว็อน จากเกาหลีใต้ เมื่อ 24 สิงหาคม รอบรองชนะเลิศ ชนะ โจว ซื่อหมิง จากจีน เมื่อ 27 สิงหาคม รอบชิงชนะเลิศ ชนะอาตากูน ยัลเชอกายา จากตุรกี เมื่อ 29 สิงหาคม ได้เหรียญทอง
บาร์เตเลมีหันมาชกมวยสากลอาชีพใน พ.ศ. 2550 และได้ครองแชมป์ WBC ลาตินรุ่นแบนตัมเวตเมื่อ พ.ศ. 2552 และแขวนนวมไปเมื่อ พ.ศ. 2558 โดยไม่มีโอกาสชิงแชมป์โลก
อาตากูน ยัลเชอกายา

อาตากูน ยัลเชอกายา (Atagün Yalçınkaya) นักมวยสากลสมัครเล่นชาวตุรกี เกิดเมื่อ 14 ธันวาคม พ.ศ. 2529 ที่แองการา ประเทศตุรกี 
ยัลเชอกายาเริ่มชกมวยสากลสมัครเล่นตั้งแต่อายุยังน้อย จนได้ติดทีมชาติตุรกีเข้าแข่งขันกีฬาโอลิมปิก พ.ศ. 2547 ที่เอเธนส์ ประเทศกรีซ รอบแรก ชนะ จอลลี กาตงโอเล จากยูกันดา เมื่อ 18 สิงหาคม รอบสอง ชนะ เซย์ฮุน อาบิเยฟ จากอาเซอร์ไบจาน เมื่อ 21 สิงหาคม รอบก่อนรองชนะเลิศ ชนะ อันฟองโซ ปินโต จากอิตาลี เมื่อ 24 สิงหาคม รอบรองชนะเลิศ ชนะ เซอร์เก คาซาคอฟ จากรัสเซีย เมื่อ 27 สิงหาคม รอบชิงชนะเลิศ แพ้ ยาน บาร์เทเลมี จากคิวบา เมื่อ 29 สิงหาคม ได้เหรียญเงิน
อัลเชอกายาหันมาชกมวยสากลอาชีพเมื่อ พ.ศ. 2551 ขึ้นชกชนะรวด 4 ครั้งแล้วก็แขวนนวมไปโดยไม่เคยได้ชิงแชมป์ใดๆ
ยศทหารกองทัพจักรวรรดิรัสเซีย

ตารางข้างล่างต่อไปนี้คือข้อมูลเกี่ยวกับยศทหารของกองทัพจักรวรรดิรัสเซีย 
กองทัพบก.
ศตวรรษที่ 20 (ค.ศ. 1884 – 1917).
ตารางข้างล่างต่อไปนี้คือข้อมูลเกี่ยวกับยศทหารของกองทัพบกจักรวรรดิรัสเซีย ระหว่าง ค.ศ. 1984 ถึง ค.ศ. 1917 รวมถึงกองทัพอากาศจักรวรรดิรัสเซีย.
นักเรียนทหาร.
อินทรธนูนักเรียนทหารของกองทัพบกจักรวรรดิรัสเซีย.
กองทัพเรือ.
กองทัพเรือจักรวรรดิรัสเซีย  ก่อตั้งขึ้นเมื่อช่วงปลาย ศตวรรษที่ 17 ในรัชสมัยของปีเตอร์มหาราช และ ผู้บัญชาการ ฟรานซ์ จาคอบ เลฟอร์ท. สิ้นสุดภายหลังการปฏิวัติเดือนตุลาคม ค.ศ. 1917.
โรเทอร์ฟร็อนท์เค็มพ์เฟอร์บุนท์

โรเทอร์ฟร็อนท์เค็มพ์เฟอร์บุนท์  หรือเรียกอย่างย่อว่า แอร์เอ็ฟเบ  เป็นกองกำลังที่ไม่ใช่พลพรรคอย่างเป็นทางการ และสมาคมที่จดทะเบียนอย่างถูกต้องตามกฎหมาย แต่ในทางปฏิบัติเป็นองค์กรกองกำลังกึ่งทหารภายใต้การนำของพรรคคอมมิวนิสต์เยอรมนีในช่วงสาธารณรัฐไวมาร์ 
กลุ่มท้องถิ่นแรกของโรเทอร์ฟร็อนท์เค็มพ์เฟอร์บุนท์ได้ก่อตั้งขึ้นในเดือนกรกฎาคม ค.ศ. 1924 และแอ็นสท์ เทลมันได้รับเลือกให้เป็นผู้นำคนแรกของคณะกรรมการสหพันธ์ในช่วงการประชุมระดับนานาชาติครั้งแรกในเดือนกุมภาพันธ์ในกรุงเบอร์ลิน "ดีโรเทอฟร็อนท์"  เป็นหนังสือพิมพ์ประจำของโรเทอร์ฟร็อนท์เค็มพ์เฟอร์บุนท์มีคำทักทายว่า "โรทฟร็อนท์!"  ในขณะที่จะชูกำปั้นระดับศีรษะเป็นการกำหนดแสดงออกถึงร็อตฟรอนท์ มักใช้กันในเพื่อนฝูงและศัตรูเพื่ออ้างถึงองค์กรแทนารใช้ชื่อทั้งหมดของพันธมิตร ยกมือกำปั้นขึ้น "จงปกป้องมิตรสหาย ต่อสู้เพื่อกำจัดศัตรูให้หมดสิ้น"  เป็นสัญลักษณ์ของแอร์เอ็ฟเบ ที่ถูกใช้กับตราสัญลักษณ์ทั้งหมดและเครื่องหมายการค้าที่ถูกจดทะเบียนเอาไว้ตั้งแต่วันที่ 1 มีนาคม ค.ศ. 1926 ในเดือนพฤษภาคม ค.ศ. 1926 ในช่วงขบวนพาเหรดธง นักเคลื่อนไหวได้ใช้เป็นสัญลักษณ์ของขบวนการเคลื่อนไหวและเป็นคำสาบานเพื่อปกป้องสหภาพโซเวียต
วัดช้างล้อม (อุทยานประวัติศาสตร์สุโขทัย)

วัดช้างล้อม (อุทยานประวัติศาสตร์สุโขทัย) เป็นวัดนอกเขตกำแพงเมืองฝั่งตะวันออก ตำบลเมืองเก่า อำเภอเมืองสุโขทัย จังหวัดสุโขทัย มีประวัติความเป็นมาว่าได้สร้างอุทิศให้กับพระมหาธรรมราชาที่ 1 ราวศตวรรษที่ 20
จุดเด่นที่ตัวเจดีย์ทรงลังกา หรือระฆังคว่ำ มีช้างล้อมรอบคล้ายคลึงกับเจดีย์วัดสรศักดิ์ (มีช้างล้อมชั้นเดียว) และเจดีย์วัดช้างล้อม อีกแห่งในอุทยานประวัติศาสตร์ศรีสัชนาลัย แต่ต่างกันที่มีฐานช้างล้อมสูงสองชั้น ในสภาพค่อนข้างสมบูรณ์ โดยรอบฐานประกอบด้วยช้างจำนวน 32 เชือก และยังมีฐานกำแพงแก้วก่อด้วยอิฐล้อมรอบ
สเปกตรัมการเมือง

สเปกตรัมการเมือง  เป็นระบบในการกำหนดลักษณะและจำแนกจุดยืนทางการเมืองที่แตกต่างกันแต่มีความสัมพันธ์ซึ่งกันและกัน ตำแหน่งเหล่านี้ตั้งอยู่บนเรขาคณิตพิกัดหนึ่งหรือหลายพิกัดที่แสดงมิติทางการเมืองที่เป็นอิสระ นิพจน์ เข็มทิศทางการเมือง และ แผนที่ทางการเมือง ใช้เพื่ออ้างถึงสเปกตรัมการเมืองเช่นกัน โดยเฉพาะกับแบบจำลองสองมิติที่เป็นที่นิยม
สเปกตรัมที่ประเทศส่วนใหญ่นิยมใช้ ได้แก่ การเมืองฝ่ายซ้าย–ฝ่ายขวา ซึ่งแต่เดิมอ้างถึงการจัดที่นั่งในรัฐสภาฝรั่งเศสหลังการปฏิวัติ (ค.ศ. 1789 – 1799) โดยมีกลุ่มหัวรุนแรงอยู่ฝ่ายซ้าย และขุนนางอยู่ฝ่ายขวา ในขณะที่ลัทธิคอมมิวนิสต์และสังคมนิยมมักได้รับการยกย่องในระดับสากลว่าอยู่ฝ่ายซ้าย ส่วนอนุรักษนิยมและลัทธิฟาสซิสต์ได้รับการยกย่องในระดับสากลว่าอยู่ฝ่ายขวา ส่วนเสรีนิยมอาจหมายถึงสิ่งที่แตกต่างกันในบริบทที่แตกต่างกันบางครั้งอยู่ฝ่ายซ้าย (เสรีนิยมสังคม) และบางครั้งอยู่ฝ่ายขวา (เสรีนิยมอนุรักษ์) ผู้ที่มีมุมมองระดับกลางบางครั้งถูกจัดให้เป็นผู้ที่อยู่ในการเมืองสายกลาง การเมืองที่ปฏิเสธการเมืองฝ่ายซ้าย–ฝ่ายขวา มักเรียกว่า การเมืองเชิงผสาน แม้ว่าป้ายจะมีแนวโน้มที่จะกำหนดตำแหน่งที่มีตำแหน่งตรรกะบนสเปกตรัม 2 แกนไม่ถูกต้อง เนื่องจากดูเหมือนว่าจะนำมารวมกันแบบสุ่มบนสเปกตรัมฝ่ายซ้าย–ฝ่ายขวา ฝ่ายละ 1 แกน 
นักรัฐศาสตร์มักตั้งข้อสังเกตว่าสเปกตรัมฝ่ายซ้าย–ฝ่ายขวาเพียงแกนเดียวเรียบง่ายเกินไป และไม่เพียงพอสำหรับการอธิบายรูปแบบที่มีอยู่ในความเชื่อทางการเมือง และรวมถึงแกนอื่น ๆ แม้ว่าคำอธิบายที่ตรงข้ามขั้วอาจแตกต่างกันไป แต่แกนของสเปกตรัม 2 แกนที่นิยมมักจะแยกระหว่างประเด็นทางเศรษฐกิจ (ในมิติซ้าย-ขวา) และประเด็นทางสังคมและวัฒนธรรม (ในมิติของอำนาจ-เสรีภาพ)
สโมสรฟุตบอลแมตาลิสต์คาร์กิว

สโมสรฟุตบอลแมตาลิสต์คาร์กิว  เป็นอดีตสโมสรฟุตบอลยูเครน ตั้งอยู่ที่คาร์กิว ก่อตั้งขึ้นใน ค.ศ. 1925 และได้ลงเล่นในรายการแข่งขันของสหภาพโซเวียต โดยได้เลื่อนชั้นสู่โซเวียตท็อปลีกใน ค.ศ. 1960 หลังจากที่มีช่วงลำบากในการตกชั้นลงไปเล่นในลีกรอง สโมสรเลื่อนชั้นกลับสู่ท็อปลีกอีกครั้งใน ค.ศ. 1982 และลงเล่นตลอดมาจนกระทั่งลีกถูกยุบ สโมสรชนะเลิศโซเวียตคัพหนึ่งสมัย และจบรองชนะเลิศหนึ่งครึ่ง พวกเขาเคยจบรองชนะเลิศยูเครนเนียนพรีเมียร์ลีกในฤดูกาล 2012–13 และจบอันดับที่สามอีก 6 ครั้ง สนามเหย้าของสโมสรคือสนามกีฬาแมตาลิสต์ ซึ่งเป็นสนามกีฬาอเนกประสงค์ มีความจุ 40,003 ที่นั่ง สนามแห่งนี้สร้างใน ค.ศ. 1926 และขยายความจุเพื่อจัดการแข่งขันฟุตบอลชิงแชมป์แห่งชาติยุโรป 2012
แมตาลิสต์ยุติการดำเนินการใน ค.ศ. 2016 เนื่องจากล้มละลาย ทำให้สโมสรถูกนำออกจากยูเครนเนียนพรีเมียร์ลีก หลังจากที่แซร์ฮีย์ กูร์แชนกอ หนีคดีในเดือนกุมภาพันธ์ ค.ศ. 2014 ผลจากการปฏิวัติยูเครน ค.ศ. 2014 หลังจากการยุบสโมสร มีสองสโมสรที่ก่อตั้งขึ้นใหม่ในคาร์กิว ในเดือนกรกฎาคม ค.ศ. 2016 สโมสรกีฬาแมตาลิสต์คาร์กิวได้เริ่มลงเล่นในแชมเปียนชิปแห่งแคว้นคาร์กิว โดยมีประธานสโมสรเป็นอดีตเจ้าของแมตาลิสต์ ชื่อว่า แซร์ฮีย์ กูร์แชนกอ ต่อมาในเดือนกรกฎาคม ค.ศ. 2016 อีกหนึ่งสโมสรชื่อว่า แมตาลิสต์ 1925 คาร์กิว ได้เริ่มแข่งขันในฟุตบอลลีกสมัครเล่นยูเครน โดยตั้งเป้าหมายในการเลื่อนชั้นสู่ยูเครนเนียนเซคันด์ลีก ซึ่งเป็นลีกอาชีพ แมตาลิสต์ 1925 คาร์กิว มีบริษัทที่ไม่เกี่ยวข้องกับทีมเดิมเป็นเจ้าของ
ในเดือนตุลาคม ค.ศ. 2017 ศาลยูเครนริบทรัพย์สโมสรฟุตบอลแมตาลิสต์คาร์กิว (เดิม) จากกูร์เชนโก โดยริบไว้ในฐานะทรัพย์สินของรัฐ ในเวลานั้น สโมสรไม่ได้ลงแข่งขันในรายการใดแล้ว
ไรน์เอแนร์กีชตาดีอ็อน

ไรน์เอแนร์กีชตาดีอ็อน  เป็นสนามฟุตบอลที่ตั้งอยู่ที่โคโลญในประเทศเยอรมนี สร้างขึ้นบนพื้นที่เดิมของสนามกีฬา Müngersdorfer ทั้งสองยุค สนามแห่งนี้เป็นสนามเหย้าของแอร์สเทอ เอ็ฟเซ เคิลน์ ในบุนเดิสลีกา และเป็นหนึ่งใน 5 สนามที่ใช้จัดการแข่งขันฟีฟ่าคอนเฟเดอเรชันส์คัพ 2005 และฟุตบอลโลก 2006 และจะใช้จัดการแข่งขันยูฟ่ายูโรปาลีก นัดชิงชนะเลิศ 2020 แบบไม่มีผู้ชม โดยในนัดชิงชนะเลิศนั้น จะใช้ชื่อสนามว่า "สนามกีฬาเคิลน์" บริษัทพลังงานท้องถิ่น ไรน์เอแนร์กี เอจี เป็นผู้ถือสิทธิ์ชื่อสนามในปัจจุบัน
ในเดือนกรกฎาคม ค.ศ. 2004 ไรน์เอแนร์กีชตาดีอ็อนได้รับเหรียญทองแดงสำหรับรางวัลสิ่งอำนวยความสะดวกจากคณะกรรมการโอลิมปิกสากล ใน ค.ศ. 2005 สนามถูกใช้จัดแข่งขันในรอบแรกของฟีฟ่าคอนเฟเดอเรชันส์คัพ ซึ่งรวมถึงนัดเปิดสนามที่อาร์เจนตินาเอาชนะตูนิเซีย 2–1
ผลกระทบกิบส์–ดอนนัน

ผลกระทบกิบส์–ดอนนัน (หรือรู้จักกันในชื่อ ผลกระทบดอนนัน, กฎดอนนัน, สมดุลดอนนัน หรือ สมดุลกิบส์–ดอนนัน) เป็นชื่อพฤติกรรมของอนุภาคมีประจุใกล้กับเยื่อเลือกผ่านที่ไม่สามารถกระจายตัวผ่านทั้งสองฝั่งของเยื่อหุ้มเซลล์ สิ่งนี้แสดงให้เห็นถึงสารประจุต่างกันที่ไม่สามารถผ่านเยื่อหุ้มเซลล์และสร้างประจุไฟฟ้าไม่สม่ำเสมอ ยกตัวอย่างเช่น โปรตีนแอนไอออนขนาดใหญ่ในพลาสมาที่ไม่สามารถผ่านเยื่อหุ้มหลอดเลือดฝอย ทั้งนี้เป็นเพราะแคตไอออนถูกดึงดูดไว้ แต่ไม่ได้มีพันธะติดกับโปรตีน ทำให้แอนไอออนขนาดเล็กจะข้ามผ่านผนังหลอดเลือดฝอย แยกจากโปรตีนแอนไอออนิกได้ดีกว่าที่แคตไอออนขนาดเล็กทำได้
เมื่ออนุภาคไอออนิกขนาดเล็กวิ่งผ่านตัวกั้นในขณะที่อนุภาคทำไม่ได้ ทำให้สารละลายนี้อาจะเป็นเจล คอลลอยด์ หรือสารละลายอิเล็กโทรไลต์ ที่กั้นระหว่างเจลกับเจล หรือเจลกับของเหลว สามารถหน้าที่เป็นเยื่อเลือกผ่านได้ ศักย์ไฟฟ้าที่เกิดขึ้นระหว่างสารละลายสองสารเรียกว่าศักย์ดอนนัน
ผลกระทบนี้ตั้งชื่อตามนักฟิสิกส์ชาวอเมริกัน โจซิอัช วิลลาร์ด กิบส์ ซึ่งเสนอทฤษฎีนี้ใน ค.ศ. 1878 และนักเคมีชาวบริติช เฟรเดริก จอร์จ ดอนนัน ซึ่งทดลองเพื่อศึกษาเรื่องนี้ใน ค.ศ. 1911
ซาปอริฌเฌีย

ซาปอริฌเฌีย  เป็นนครที่ตั้งอยู่ทางภาคตะวันออกเฉียงใต้ของประเทศยูเครน ตั้งอยู่ริมฝั่งแม่น้ำนีเปอร์ ถือเป็นศูนย์กลางการปกครองของแคว้นซาปอริฌเฌีย
ซาปอริฌเฌียมีชื่อเสียงจากเกาะคอร์ตึตเซียและสถานีไฟฟ้าพลังน้ำนีเปอร์ นครมีความสำคัญในด้านการผลิตเหล็ก อะลูมิเนียม เครื่องยนต์อากาศยาน รถยนต์ และสินค้าอุตสาหกรรมหนัก
ข่านแตร์แวลแห่งบัลแกเรีย

ข่านแตร์แวล  เป็นข่านแห่งบัลแกเรีย สมัยจักรวรรดิบัลแกเรียที่ 1 ในช่วงต้นคริสต์ศตวรรษที่ 8 เมื่อ ค.ศ. 750 จักรพรรดิจัสติเนียนที่ 2 ทรงถวายพระอิสริยยศให้พระองค์ว่าไกซาร์ นับเป็นชาวต่างชาติพระองค์แรกที่ได้รับพระอิสริยยศนี้ พระองค์ได้รับการเลี้ยงดูให้เป็นผู้นับถือลัทธินอกศาสนา (pagan) เหมือนกับข่านกุบรัต พระอัยกาของพระองค์ ทว่าในเวลาต่อมาคาดว่าพระองค์รับศีลล้างบาปจากนักบวชไบแซนไทน์ พระองค์ทรงมีบทบาทสำคัญในการเอาชนะชาวอาหรับในการล้อมกรุงคอนสแตนติโนเปิล (ค.ศ. 717-718)
โกลกุมบัซ

โกลกุมบัซแห่งวิชัยนคร (Gol Gumbaz) เป็นสถานที่ฝังพระศพของสุลต่านมุฮัมเม็ด อะดีล ชาห์แห่งจักรวรรดิอะดีล ชาห์ ตั้งอยู่ที่เมืองวิชัยปุระ (หรือ พีชปุระ, รัฐกรณาฏกะ, ประเทศอินเดีย เริ่มก่อสร้างในปี 1626 และเสร็จในปี 1656 ชื่อของโกลกุมบัซมาจากโกลกุมมต ("Gola gummata") หรือ โกลโกมบาด ("Gol Gombadh") อันแปลว่าโดมทรงกลม ("circular dome") โกลกุมบัซสร้างขึ้นด้วยสถาปัตยกรรมอินโด-อิสลาม
โครงสร้างค่ำยันของโดมบนอาคารนั้นเป็นส่วนโค้ง (arches) แปดอันที่ตัดกันภายในสี่เหลี่ยมจัตุรัสสองอันที่ไขว่กัน ทำให้เกิดรูปเพนเดนทีฟภายใน รอบอาคารมีหอคอยสี่หอ ในแต่ละหอมีบันไดที่เมื่อไต่ขึ้นไปบนสุดจะเชื่อมต่อเข้ากับโถงทางเดินกลม (round gallery) รอบโดม ที่ซึ่งมีคุณสมบัติเป็นวิสเพอริงแกลเลอรี (whispering gallery) ที่ซึ่งทำให้เสียงที่เบาที่สุดสามารถสะท้อนและดังขึ้นจนได้ยินได้จากอีกฝั่งของอาคาร
ฟรีไฟร์

ฟรีไฟร์  เป็นเกมแบตเทิลรอยัลพัฒนาและจัดจำหน่ายโดยการีนาสำหรับแอนดรอยด์ และไอโอเอส มันกลายเป็นเกมมือถือที่ยอดดาวน์โหลดมากที่สุดทั่วโลกในปี 2562 เกมได้รับรางวัล "เกมยอดนิยมที่ดีที่สุด" โดยกูเกิล เพลย์สโตร์ในปี 2562 เมื่อเดือนพฤษภาคมปี 2563 "ฟรีไฟร์" ได้สร้างสถิติมีผู้ใช้รายวันกว่า 80 ล้านทั่วโลก เมื่อเดือนพฤศจิกายน 2562 "ฟรีไฟร์" ทำรายได้เกิน 1 พันล้านดอลลาร์สหรัฐ ทั่วโลก
รูปแบบการเล่น.
อุปกรณ์เพื่อสังหารผู้เล่นอื่น ๆ ผู้เล่นมีอิสระที่จะเลือกตำแหน่งเริ่มต้น พกอาวุธและเสบียงเพื่อยืดชีวิตการต่อสู้ เมื่อผู้เล่นเข้าร่วมเกม พวกเขาจะอยู่ในในเครื่องบิน ซึ่งจะบินข้ามเกาะ ในขณะที่เครื่องบินกำลังบินอยู่เหนือเกาะ ผู้เล่นสามารถกระโดดไปที่ที่พวกเขาต้องการ จึงช่วยให้พวกเขาสามารถเลือกสถานที่เชิงกลยุทธ์เพื่อลงให้ห่างจากศัตรู หลังจากการลง ผู้เล่นจะต้องมองหาอาวุธและไอเทมยูทิลิตี อุปกรณ์ทางการแพทย์ อาวุธขนาดกลางและใหญ่ ระเบิด และไอเทมอื่น ๆ ที่มี สามารถพบได้ทั่วเกาะ เป้าหมายสูงสุดของผู้เล่นคือเอาชีวิตรอดบนเกาะที่มี 50-แล้วแต่ระบบกำหนด ผู้เล่นออนไลน์สูงสุด; สิ่งนี้ต้องมีการกำจัดฝ่ายตรงข้ามทั้งหมดที่ผู้เล่นพบระหว่างทาง และมั่นใจว่าพวกเขาเป็นผู้รอดชีวิตเพียงคนเดียวที่เหลืออยู่ พื้นที่ปลอดภัยในแผนที่ของเกมจะลดลงเมื่อเวลาผ่านไป ทำให้ผู้เล่นที่รอดชีวิตไปยังพื้นที่ที่ดุเดือดมากขึ้น เพื่อบังคับให้เผชิญหน้า ผู้เล่นหรือทีมสุดท้ายจะชนะในรอบนั้น
ฟรีไฟร์ แม็ก.
ฟรีไฟร์ แม็ก เป็นเวอร์ชันอัปเกรดของเกมฟรีไฟร์ แตกต่างจากฟรีไฟร์ เช่น กราฟิกและเสียงที่ดี ที่คมชัดมากขึ้น
ตามที่ผูัพัฒนาเกมประกาศไว้ ฟรีไฟร์ แม็ก ไม่ได้มาแทนที่ ฟรีไฟร์ เวอร์ชันก่อนหน้า การมีอยู่ของ ฟรีไฟร์ แม็ก ช่วยเพิ่มความสะดวกสบายให้กับผู้เล่น ฟรีไฟร์ โดยการนำเสนอเรื่องกราฟิกที่เจ๋งกว่า
สามารถเข้าสู่ระบบบัญชี ฟรีไฟร์ เพื่อเล่น ฟรีไฟร์ แม็ก ความคืบหน้าและรายการต่างๆ จะถูกเก็บรักษาไว้ในแอปพลิเคชันทั้งสองในเวลาเดียวกัน
โหมดเกมทั้งหมดสามารถเล่นได้ทั้งสองเวอร์ชันพร้อมกันไม่ว่าจะเล่นเวอร์ชันใดก็ตาม ฟรีไฟร์ แม็ก เปิดตัวเมื่อวันที่ 28 กันยายน 2021
เเอนิเมชั่น.
Kadokawaกับการีน่า ประกาศร่วมกันดัดแปลง ในรูปแบบแอนิเมชัน โดยการดัดแปลงครั้งนี้จะใช้สตูดิโอจากประเทศญี่ปุ่นในการผลิต Kadokawa Qingyu บริษัทในเครือ Kadokawa รับหน้าที่จัดจำหน่าย และได้ประกาศชัดว่าแอนิเมชันเรื่องนี้มีแผนจะฉายให้ชมทั่วโลกผ่านทางสตรีมมิงด้วย
ผลตอบรับ.
กราฟิกในที่นี้ถูกอธิบายว่ามี "ประโยชน์สำหรับโทรศัพท์สเปกระดับกลางและต่ำ" แต่ผู้วิจารณ์ระบุว่า "หากเกมพร้อมด้วยกราฟิกดีเป็นสิ่งของคุณแล้ว เราไม่แนะนำให้คุณเล่น "ฟรีไฟร์แบตเทิลกราวนส์ " แต่ถ้าคุณชอบเกมแบตเทิลรอยัลและต้องการสนุกกับเพื่อน ๆ ของคุณ คุณควรเล่นอย่างแน่นอน"
โคลฆร

โคลฆร (Golghar; गोलघर; "บ้านกลม") เป็นยุ้งฉางขนาดใหญ่ที่ตั้งอยู่ทางตะวันตกของคานธีไมดาน ในเมืองปัฏนา, รัฐพิหาร ประเทศอินเดีย
ประวัติ.
ในจารึกร่วมสมัยบนฐานของโคลฆรระบุว่าอาคารนี้ตั้งใจจะเป็นอาคารแรกในบรรดาหมู่ยุ้งฉาบขนาดใหญ่อีกจำนวนมาก อย่างไรก็ตามในท้ายที่สุดมีการสร้างเพียงโคลฆรเท่านั้น การสร้างยุ้งฉางนี้เป็นส่วนหนึ่งของ "แผนทั่วไป … ในการป้องกันทุพภิกขภัยอย่างถารวรในจังหวัดเหล่านี้" ที่สั่งไว้ในปี 1784 โดย วอร์เรน ฮาสทิงส์ ผู้ดำรงตำแหน่ง Governor-General of India ในขณะนั้น โครงสร้างนี้ออกแบบโดยกัปตัน John Garstin แห่ง Bengal Engineers และสร้างเสร็จเมื่อ 20 กรกฎาคม 1786
ในปี 2002 ได้มีการพัฒนาโคลฆรขึ้นอีกครั้งให้กลายเป็นสถานที่ท่องเที่ยวในเมืองปัฏนา
สถาปัตยกรรม.
รูปทรงของโคลฆรนั้นสร้างขึ้นตามสถาปัตยกรรมแบบสถูป มีความสูง 29 เมตร และไม่มีเสาค้ำจุน รอบโคลฆรมีบันได 145 ขั้นให้สามารถไต่ขึ้นไปด้านบนได้ ดั้งเดิมยันไดวนนี้สร้างขึ้นเพื่อช่วยเหลือคนงานในการขนส่งข้าวเข้าออกยุ้งฉางนี้ บนยอดของโคลฆรสามารถมองเห็นแม่น้ำคงคาและเมืองปัฏนาในมุมสูง
วัฒนธรรมสมัยนิยม.
ในภาพยนตร์ภาษาฮินดีปี 2019 เรื่อง India's Most Wanted มีฉากที่ถ่ายทำที่นี่
เกราะป้องกันตอร์ปิโด

เกราะป้องกันตอร์ปิโด (หรือที่เรียกว่า anti-torpedo blister) เป็นรูปแบบการป้องกันตอร์ปิโดทางเรือที่ใช้ในการสร้างเรือรบเป็นครั้งคราวในช่วงระหว่างสงครามโลกครั้งที่หนึ่งและครั้งที่สอง มันเกี่ยวข้องกับการติดตั้ง (หรือการติดตั้งเพิ่มเติม) ป้อมปืนที่ยื่นโผล่แบบแยกส่วนที่เติมน้ำบางส่วนที่ด้านใดด้านหนึ่งของตัวเรือ โดยมีจุดประสงค์เพื่อจุดชนวนตอร์ปิโด, ดูดกลืนการระเบิดของพวกมัน และจำกัดวงน้ำท่วมถึงพื้นที่ที่เสียหายภายในส่วนที่นูน
เชิงอรรถ.
<templatestyles src="Reflist/styles.css" />
รัฐยาน

ยาน (การสะกดตามภาษาจีนเก่า: "*") เป็นรัฐจีนโบราณในช่วงราชวงศ์โจว (周) ตั้งเมืองหลวงที่จี้ (薊) ซึ่งภายหลังเรียกว่า ยานจิง (燕京) ปัจจุบันคือ เป่ย์จิง (北京) บางคราวในยุคจั้นกั๋ว (战国) มีการย้ายราชสำนักไปเซี่ยตู (下都) ด้วย
ประวัติศาสตร์ของรัฐยานเริ่มในสมัยราชวงศ์โจวตะวันตก (西周) ซึ่งตรงกับช่วงต้นของ 1,000 ปีก่อนคริสตกาล หลังจากอำนาจของพระเจ้าแผ่นดินราชวงศ์โจวเสื่อมถอยในยุคชุนชิว (春秋) ราว 800 ปีก่อนคริสตกาลนั้น รัฐยานอยู่รอดมาจนได้เป็นหนึ่งในรัฐที่แข็งแกร่งที่สุดในแผ่นดินจีน ต่อมาในยุคจั้นกั๋วซึ่งตรงกับราว 500–300 ปีก่อนคริสตกาล รัฐยานเป็นรัฐสุดท้ายที่ถูกกองทัพของฉินฉื่อหฺวังตี้ (秦始皇帝) พิชิตได้ เป็นเหตุให้รัฐยานสิ้นสุดลงเมื่อ 222 ปีก่อนคริสตกาล อันเป็นเวลา 1 ปีก่อนที่ฉินฉื่อหฺวังตี้จะประกาศรวมแผ่นดินทั้งหมดเข้าเป็นจักรวรรดิอันหนึ่งอันเดียวภายใต้การปกครองของราชวงศ์ฉิน (秦朝) แต่หลังจากราชวงศ์ฉินล่มสลายเมื่อ 207 ปีก่อนคริสตกาล รัฐยานกลับตั้งเป็นอิสระได้ช่วงสั้น ๆ ก่อนจะถูกราชวงศ์ฮั่นตะวันตก (西漢) ผนวกเข้ากับตนโดยบริบูรณ์
อาณาเขตของรัฐยานนั้นทอดยาวจากแม่น้ำหวง (黃河) ไปถึงแม่น้ำยาลู่ (鴨綠江) และจากเทือกเขาในมณฑลชานซี (山西) ไปถึงคาบสมุทรเหลียวตง (遼東半島) และเนื่องจากรัฐยานตั้งอยู่เหนือสุดในบรรดารัฐต่าง ๆ รัฐยานจึงถูกชนเผ่าเร่รอนทุ่งราบ (steppe nomads) รุกรานบ่อยครั้ง จนต้องสร้างกำแพงกั้น ซึ่งภายหลังรวมเข้าเป็นส่วนหนึ่งของกำแพงเมืองจีน
คัสซิม มาจาลีวา

คัสซิม มาจาลีวา มาจาลีวา  เป็นนักการเมืองแทนซาเนียซึ่งดำรงตำแหน่งนายกรัฐมนตรีแทนซาเนียตั้งแต่ปี ค.ศ. 2015 เขาได้รับการแต่งตั้งโดยประธานาธิบดีจอห์น มากูฟูลี หลังการเลือกตั้งทั่วไปปี ค.ศ. 2015
ชีวิตในวัยเด็กและการศึกษา.
คัสซิม มาจาลีวา เกิดในครอบครัวมุสลิมเมื่อวันที่ 22 ธันวาคม ค.ศ. 1960 ณ หมู่บ้านมนาโช, เขตเรืองวา, แคว้นลินดี จบการศึกษาจากโรงเรียนมัธยมคิกอนเซรา ในปี ค.ศ. 1983 จากนั้นก็เข้าทำงานเป็นครูเป็นเวลา 16 ปีจนถึงปี ค.ศ. 1999 ในขณะเดียวกัน เขาได้รับประกาศนียบัตรการสอนจากวิทยาลัยฝึกหัดครูมทวารา ในปี ค.ศ. 1993 และปริญญาตรีด้านการศึกษาจากมหาวิทยาลัยดาร์ เอส ซาลาม ในปี ค.ศ. 1998 จากนั้นจึงเข้าร่วมขบวนการสหภาพแรงงาน และดำรงตำแหน่งเลขาธิการเขต และเลขาธิการภูมิภาคในสมาคมครูแทนซาเนียระหว่างปี ค.ศ. 1999 ถึง ค.ศ. 2006 เขาได้รับเลือกให้เป็นผู้อำนวยการของเขตอูรัมโบในปี ค.ศ. 2006 เขายังคงทำหน้าที่นี้จนกระทั่งได้รับเลือกเป็นสมาชิกรัฐสภาในปี ค.ศ. 2010
แจ็ตเดอวีรี-เอซอน

แจ็ตเดอวีรี-เอซอน  เป็นทีมฮอกกี้น้ำแข็งในวีรี-ชาตียง ประเทศฝรั่งเศส สโมสรนี้ก่อตั้งขึ้นในปี ค.ศ. 1951 ในฐานะแผนกฮอกกี้ของสโมสรกีฬาอูว์แอ็ส เมโทร และใช้ชื่อโออัชเซ ปารี-วีรี ในปี ค.ศ. 1971 กระทั่งสโมสรถูกยุบในปี ค.ศ. 2011 และถูกแทนที่ด้วยวีรีฮอกกี้ 91 ซึ่งเริ่มเล่นในแอ็ฟแอ็ฟอัชเฌ ดิวิชัน 3 ในปี ค.ศ. 2011–12
พวกเขาเล่นในฮอกกี้น้ำแข็งระดับสูงสุดของฝรั่งเศสตั้งแต่ปี ค.ศ. 1971–1987 ยกเว้นปี ค.ศ. 1975 เมื่อเล่นในนาซียอนาล 1เบ พวกเขายังเข้าร่วมในลีกระดับสูงสุดของฝรั่งเศสทุกปีตั้งแต่ปี ค.ศ. 1991–2001
วัดฉิมพลีสุทธาวาส

วัดฉิมพลีสุทธาวาส คนมอญเรียกวัดนี้ว่า เพี้ยะโต้ เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในหมู่ที่ 1 บ้านลัดเกร็ด ตำบลเกาะเกร็ด อำเภอปากเกร็ด จังหวัดนนทบุรี มีปูชนีย์วัตถุที่สำคัญ คือ อุโบสถขนาดเล็กแต่มีความงดงามเป็นเลิศ มีเจดีย์ย่อมุมไม้สิบสองและเจดีย์องค์เล็ก 4 องค์ล้อมเจดีย์องค์ใหญ่
ประวัติ.
วัดฉิมพลีสุทธาวาสสร้างขึ้นในสมัยอยุธยา ในนาม วัดป่าฝ้าย ถูกทิ้งร้างไปพร้อมกับวัดป่าเลไลยก์ที่อยู่ติดกัน จากนั้นสันนิษฐานว่าพระบาทสมเด็จพระพุทธเลิศหล้านภาลัยได้ทรงบูรณปฏิสังขรณ์และพระราชทานนามใหม่ว่า วัดฉิมพลีเนื่องจากพระนามเดิมของรัชกาลที่ 2 คือ เจ้าฟ้าชายฉิมและตราพระราชลัญจกรของพระองค์เป็นรูปครุฑส่วนคำว่า "สุทธาวาส" ที่พ่วงท้ายนั้นคล้ายชื่อเดิมของวัดสุทัศน์คือ วัดมหาสุทธาวาส ซึ่งเป็นวัดที่รัชกาลที่ 2 ทรงทำนุบำรุง
อาคารเสนาสนะ.
อุโบสถขึ้นชื่อว่างดงามที่สุดในจังหวัดนนทบุรี เป็นโบสถ์แบบมหาอุดที่ยังรักษาสถาปัตยกรรมแต่ครั้งกรุงศรีอยุธยาไว้ได้มาก มีขนาด 5 ห้อง หน้าบันจำหลักไม้เป็นรูปเทพทรงราชรถล้อม รอบด้วยลายดอกไม้ ยอดมณฑป ซุ้มประตูและซุ้มหน้าต่างเป็นแบบหน้านาง ฐานพระอุโบสถโค้งแบบเรือสำเภา มีพระประธานและพระพุทธรูปทรงเครื่องน้อยแบบอยุธยา แต่ได้ถูกคนร้ายลักลอบขโมยไปทั้งสององค์
เจดีย์ตั้งอยู่ด้านเหนือพระอุโบสถ เป็นเจดีย์ย่อมุมไม้สิบสององค์ใหญ่โดยมีเจดีย์องค์เล็กอีก 4 องค์ล้อมรอบทั้งหมด นอกจากนี้ยังมีตุ๊กตาจีนขนาดใหญ่ตั้งอยู่ข้างประตูกำแพงพระอุโบสถ ใบเสมาทำจากหินชนวนที่มีขนาดใหญ่ที่สุดในปากเกร็ด บานประตูเขียนลายทองรดน้ำภาพเสี้ยวกาง
วัดกลางเกร็ด

วัดกลางเกร็ด เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ในหมู่ที่ 1 บ้านปากด่าน ตำบลบางตลาด อำเภอปากเกร็ด จังหวัดนนทบุรี อยู่ในพื้นที่ราบลุ่มริมแม่น้ำลัดเกร็ด ไม่ไกลจากวัดสนามเหนือ
ประวัติ.
วัดสร้างขึ้นในสมัยอยุธยาตอนปลาย สันนิษฐานว่าวัดนี้น่าจะสร้างขึ้นมาตั้งแต่ครั้งที่สมเด็จพระเจ้าอยู่หัวท้ายสระทรงโปรดฯ ให้ขุดคลองลัดนี้ในสมัยอยุธยา พม่ายึดเมืองนนทบุรีได้และมาตั้งค่ายอยู่ที่หลังวัดกลางเกร็ด เพื่อรวบรวมพลไปตีกรุงศรีอยุธยา เมื่อกรุงศรีอยุธยาเสียแก่พม่า เมื่อ พ.ศ. 2310 พม่าได้มายึดด่านปากเกร็ดเป็นด่านตรวจจับคนไทยที่ผ่านด่านนี้ วัดกลางเกร็ดจึงถูกทิ้งร้างไประยะหนึ่ง จนสมเด็จพระเจ้าตากสินมหาราชทรงโปรดเกล้าฯ ให้คนมอญตั้งบ้านเรือนอยู่ที่บ้านปากเกร็ดใกล้ด่านปากเกร็ด วัดกลางเกร็ดจึงได้รับการดูแลจากคนมอญ ต่อมาคนไทยได้เข้ามาทำหน้าที่รักษาด่านและมาตั้งบ้านเรือนอยู่ที่บ้านปากด่านบริเวณปากคลองลัดเกล็ดด้านใต้จำนวนมาก ได้ร่วมกันปฏิสังขรณ์และทำบุญที่วัด จึงมีคนไทยมากกว่าคนมอญ วัดได้รับพระราชทานวิสุงคามสีมาเมื่อ พ.ศ. 2332
อาคารเสนาสนะและโบราณวัตถุ.
พระอุโบสถมีหน้าบันไม้แกะสลักลายก้านขด พระประธานที่อยู่ภายในพระอุโบสถ เป็นพระพุทธรูปปางมารวิชัยที่มีขนาดหน้าตัก 3 ศอกคืบ มีหอไตรกลางน้ำฝีมือช่างท้องถิ่น พระพุทธรูปสำคัญของวัด คือ พระพุทธไสยาสน์ หรือ หลวงพ่อพระนอน เดิมประดิษฐานอยู่กลางแจ้ง เป็นพระพุทธรูปเก่าไม่ปรากฏว่าสร้างในสมัยใด ต่อมาชำรุดทรุดโทรมมากจึงได้มีการบูรณะขึ้นใหม่ทั้งองค์ พระพุทธไสยาสน์องค์ปัจจุบันประดิษฐานอยู่ในวิหาร ประทับนอนสีหไสยาสน์ พระพาทาและพระกรพับขึ้นตั้งรับพระเศียรอยู่หน้าพระเขนย พระหัตถ์ขวารองรับพระเศียรอยู่บนพระเขนย กลวงฝ่าพระบาทมีรูปจักร
ไทยซุปเปอร์โมเดลคอนเทสต์ 2019

ไทยซุปเปอร์โมเดลคอนเทสต์ 2019  เป็นการประกวดไทยซูเปอร์โมเดลคอนเทสต์ ครั้งที่ 17 ซึ่งมีการประกวดรอบตัดสินในวันที่ 29 มีนาคม พ.ศ. 2562 ณ จีเอ็มเอ็มไลฟ์เฮาส์ เซ็นทรัลเวิลด์ กรุงเทพมหานคร ผู้ชนะไทยซุปเปอร์โมเดลคอนเทสต์ในปีนี้คือ ชยิสรา วัฒนะนาวิน จากจังหวัดสงขลา และผู้ชนะสมาร์ทบอยคือ แทนตะวัน ทัดเดโอ มายอลิ จากกรุงเทพมหานคร
#เปลี่ยนทาง ผู้ได้ตำแหน่ง ไทยซุปเปอร์โมเดลคอนเทสต์
#เปลี่ยนทาง ผู้ได้ตำแหน่ง สมาร์ทบอย
วัดนิมมานรดี

วัดนิมมานรดี [นิม-มาน-นอ-ระ-ดี] หรือชาวบ้านเรียก วัดบางแค เป็นพระอารามหลวงชั้นตรี ชนิดสามัญ สังกัดคณะสงฆ์มหานิกาย ตั้งอยู่ติดคลองภาษีเจริญ แขวงบางหว้า เขตภาษีเจริญ กรุงเทพมหานคร มีเนื้อที่ 19 ไร่ 84 ตารางวา วัดนิมมานรดีได้ให้โรงเรียนประชาบาลของทางราชการซึ่งตั้งอยู่ในที่ดินของวัด คือ โรงเรียนวัดนิมมานรดี สังกัดกรุงเทพมหานคร บริเวณวัดอยู่ใกล้กับตลาดน้ำวัดนิมมานรดี
ประวัติ.
วัดสร้างขึ้นในสมัยกรุงรัตนโกสินทร์ตอนต้น รัชกาลที่ 1 ประมาณปี พ.ศ. 2350 ในชื่อ วัดบางแค ยังมีหลักฐานปรากฏกล่าวถึงวัดนี้ในจดหมายเหตุ รัชกาลที่ 2 กล่าวถึงการแต่งตั้งพระคณาจารย์จำนวน 71 รูป หนึ่งในนั้นคือ พระอาจารย์เกษ วัดบางแค 
ต่อมาในสมัยรัชกาลที่ 5 ก็ได้มีการบูรณปฏิสังขรณ์วัดครั้งใหญ่ โดยผู้ที่เป็นกำลังสำคัญสนับสนุนทุนทรัพย์ในการบูรณะก็คือ ขุนตาลวโนชากร (นิ่ม เสนะวัต) และภรรยาชื่อดี และได้เปลี่ยนชื่อเป็น วัดนิมมานรดี อันหมายถึง "สวรรค์ชั้นที่ 5" วัดนิมมานรดีได้เปิดทำการเรียนการสอนพระปริยัติธรรมแผนกธรรมและบาลี แผนกธรรมได้เปิดทำการสอนมาตั้งแต่ปี พ.ศ. 2482 ได้ขอพระราชทานวิสุงคามสีมาใหม่ ได้รับพระราชทานครั้งที่สอง เมื่อวันที่ 8 พฤศจิกายน พ.ศ. 2514 สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และได้พระราชทานพระปรมาภิไธยย่อ ภ.ป.ร. ประดิษฐานที่หน้าบันพระอุโบสถ ปี พ.ศ. 2528 ได้รับสถาปนาขึ้นเป็นพระอารามหลวงชั้นตรี ชนิดสามัญ
อาคารเสนาสนะและปูชนียวัตถุ.
พระอุโบสถประดิษฐาน "หลวงพ่อเกศจำปาศรี" พระพุทธรูปปางมารวิชัย สร้างด้วยโลหะทองเหลืองผสมลงรักปิดทอง พระพุทธรูปองค์นี้มีประวัติ โดยเมื่อปี 2508 ได้เกิดเหตุการณ์โบสถ์พังทลายลงมา แต่ปรากฏว่าองค์หลวงพ่อไม่ได้รับความเสียหายใด ๆ ภายในวัดยังมีองค์เจ้าแม่กวนอิมองค์ใหญ่ และพระสังกัจจายน์ อยู่บริเวณด้านตรงข้ามกับอุโบสถ
วัดนางชีโชติการาม

วัดนางชีโชติการาม เป็นพระอารามหลวงชั้นตรี ชนิดสามัญ สังกัดคณะสงฆ์มหานิกาย ตั้งอยู่ในแขวงปากคลองภาษีเจริญ เขตภาษีเจริญ กรุงเทพมหานคร ทางวัดยังมีงานบุญประเพณี เรียกว่า "งานชักพระวัดนางชี" หรือ "งานแห่พระบรมสารีริกธาตุ" 
ประวัติ.
สันนิษฐานว่าสร้างวัดในสมัยกรุงศรีอยุธยาตอนกลาง ตามตำนานเล่าว่า เจ้าพระยาพิชิตชัยมนตรี พระยาฤๅชัยณรงค์ และออกหลวงเสนาสุนทร ได้ร่วมกันสร้างขึ้น สาเหตุของการสร้างเนื่องจาก แม่อิ่มซึ่งเป็นลูกสาวของเจ้าพระยาพิชิตชัยมนตรีป่วยโดยไม่รู้สาเหตุ เจ้าพระยาพิชิตชัยมนตรีฝันเห็นชีปะขาวบอกว่า ให้บนหากลูกสาวบวชชีจะหาย จนเมื่อแม่อิ่มหายป่วย จึงได้แก้บนโดยให้ลูกสาวบวชชี พร้อมกับสร้างวัดนี้ วัดนี้ก็ได้กลายเป็นวัดร้างในแผ่นดินของสมเด็จพระเจ้าอยู่หัวบรมโกศ
จนเมื่อสมัยรัชกาลที่ 1 พระยาโชฎึกราชเศรษฐี (เถียน) พ่อค้าชาวจีนที่มาทำการค้าขายและอาศัยอยู่ในแผ่นดินสยาม มีความศรัทธาต้องการบูรณปฏิสังขรณ์วัดนางชี รูปแบบศิลปกรรมของวัดจึงมีลักษณะจีน เมื่อสร้างเสร็จได้ถวายเป็นพระอารามหลวง พระบาทสมเด็จพระพุทธยอดฟ้าจุฬาโลก พระราชทานพระนามว่า วัดนางชีโชติการาม ต่อมาสมัยรัชกาลที่ 3 พระยาราชานุชิต (จ๋อง) ได้บูรณปฏิสังขรณ์วัดอีกครั้ง โดยรื้อของเก่าแล้วสร้างใหม่ โดยเฉพาะหลังคาพระอุโบสถ ไม่มีช่อฟ้าใบระกา และหางหงส์ ซึ่งเป็นศิลปะแบบพระราชนิยมในรัชกาลที่ 3
พ.ศ. 2556 สำนักงานทรัพย์สินส่วนพระมหากษัตริย์ได้ร่วมกับทางวัดจัดทำโครงการบูรณปฏิสังขรณ์ และ พ.ศ. 2558 เริ่มบูรณปฏิสังขรณ์พระอุโบสถ พระปรางค์ และซุ้มพระป่าเลไลย์
ปูชนียวัตถุ.
ปูชนียวัตถุที่สำคัญ คือ พระบรมสารีริกธาตุ และพระอรหันตธาตุ ซึ่งบรรจุในผอบแก้วประดิษฐาน ณ มณฑปที่จัดทำเป็นพิเศษ ประดิษฐานที่วัดเมื่อปี พ.ศ. 2082 โดยแม่ชีอิ่มจึงได้ทูลเชิญเสด็จบรรจุในผอบแก้ว และประดิษฐานไว้ ณ วัดนางชี หลังจากที่ได้อัญเชิญมาทางแถบเมืองธนบุรียังเป็นป่าทึบแต่เรือล่ม
งานชักพระ.
ทางวัดจะจัดให้มีงานสรงน้ำพระบรมสารีริกธาตุ ในวันแรม 2 ค่ำ เดือน 12 ของทุกปี (ระหว่างวันที่ 12–14 พฤศจิกายน) เรียกว่า "งานชักพระวัดนางชี" หรือ "งานแห่พระบรมสารีริกธาตุ" เป็นงานบุญประเพณีของวัดนางชี ที่ถือปฏิบัติกันมาเป็นเวลาช้านาน พบหลักฐานในหนังสือพิมพ์ "บางกอกรีคอร์เดอร์" พิมพ์ พ.ศ. 2408 ว่ามีผู้ร่วมงานชักพระวัดนางชีถึง 5000 คน ซึ่งส่วนใหญ่เป็นผู้หญิง
งานชักพระที่นี่ถือเป็นแห่งเดียวที่จัดขึ้นในกรุงเทพ โดยจะอัญเชิญพระบรมสารีริกธาตุ และพระธาตุสาวก ขึ้นประดิษฐานบนบุษบกที่ตั้งอยู่ในเรือ แล้วชักแห่จากท่าน้ำหน้าวัดนางชี ไปตามคลองด่าน จนถึงวัดไก่เตี้ย เขตตลิ่งชัน แล้วหยุดขบวน ขึ้นเลี้ยงพระเพลที่วัด เลี้ยวขวาเลียบมาตามลำน้ำเจ้าพระยา แล้วกลับไปยังวัดนางชีตามเดิม
ประเทศแองโกลาในโอลิมปิกเยาวชนฤดูร้อน 2014

ประเทศแองโกลา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติแองโกลาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 15 คน ใน 2 ชนิดกีฬา ผลการแข่งขันครั้งนี้ประเทศแองโกลาไม่ได้รับเหรียญรางวัล
กรีฑา.
ผลการแข่งขันดังนี้ :
แฮนด์บอล.
ผลการแข่งขันดังนี้ :
ทีมหญิง.
<templatestyles src="Div col/styles.css"/>
สาหร่ายสีแดง

สาหร่ายสีแดง หรือ โรโดไฟตา (มาจากภาษากรีกโบราณ คำว่า "ῥόδον" (rhodon) แปลว่า กุหลาบ และ"φυτόν" (phyton) แปลว่า พืช)) เป็นหนึ่งในกลุ่มสาหร่ายเซลล์ยูคาริโอตที่เก่าแก่ที่สุด โรโดไฟตายังประกอบด้วยหนึ่งในชนิดสาหร่ายที่ใหญ่ที่สุดในโลก ปัจจุบันมีสาหร่ายสีแดงมากกว่า 7,000 สายพันธุ์ที่ผ่านการจัดจำแนกตามอนุกรมวิธานแล้ว สายพันธุ์ส่วนใหญ่ (6,793) พบในชั้นฟลอริดีอาอี ประกอบไปด้วยสาหร่ายทะเลหลายเซลล์และสาหร่ายทะเลที่มีชื่อเสียง ประมาณร้อยละ 5 ของสาหร่ายสีแดงพบได้ในสภาพแวดล้อมที่เป็นน้ำจืดและมีสภาพอากาศที่อบอุ่น ยกเว้นสองสายพันธุ์ในชั้นไซยานีดีโอไฟซีอาอีที่พบในถ้ำบริเวณชายฝั่ง สาหร่ายในชั้นดังกล่าวไม่พบว่าอาศัยอยู่บนบก ทั้งนี้สันนิษฐานว่าเกิดจากปรากฏการณ์คอขวดที่ทำให้บรรพบุรุษของสายพันธุ์เหล่านี้สูญพันธุ์ไปร้อยละ 25
สาหร่ายสีแดงมีจุดเด่นที่แตกต่างจากสิ่งมีชีวิตอื่น ๆ นั่นคือ มีเซลล์ยูคาริโอตที่ไม่มีแฟลกเจลลาและเซนทริโอล คลอโรพลาสต์ของมันไม่มีร่างแหเอนโดพลาซึมชั้นนอกและบรรจุไทลาคอยด์อย่างไม่เป็นระเบียบ นอกจากนี้ยังมีสารไฟโคบีลีโปรตีนในฐานะรงควัตถุเสริม ทำให้สาหร่ายชนิดนี้มีสีแดง สาหร่ายสีแดงเก็บน้ำตาลในรูปแป้งฟลอริดีอัน ซึ่งเป็นแป้งที่ประกอบด้วยอะไมโลเพกทิน (แต่ไม่มีอะไมโลส) ในฐานะแหล่งเก็บอาหารนอกพลาสติดของมัน สาหร่ายสีแดงส่วนใหญ่มีหลายเซลล์ สืบพันธุ์แบบอาศัยเพศ และมีวงจรสลับ 3 ช่วง
สาหร่ายกัลปังหา ซึ่งขับถ่ายแคลเซียมคาร์บอเนต มีส่วนช่วยในการสร้างแนวปะการัง สาหร่ายสีแดงอื่น ๆ อย่าง ดัลส์ "(Palmaria palmata)" และ ลาเวอร์ (โนริ/กิม) เป็นต้นกำเนิดของอาหารเอเชียและยุโรป และมักใช้ทำอะการ์ คาร์ราจีนัน และสารปรุงแต่งอาหารอื่น
ชาร์ล อาแล็กซ็องดร์ เดอ กาลอน

ชาร์ล อาแล็กซ็องดร์ เดอ กาลอน  เป็นรัฐบุรุษฝรั่งเศส เป็นบุคคลผู้มีส่วนสำคัญในช่วงก่อนและต้นการปฏิวัติฝรั่งเศส 
ประวัติ.
กาลอนเกิดที่เทศบาลดูแอ ทางตอนเหนือของฝรั่งเศส ในครอบครัวชนชั้นสูง เขาเข้าศึกษาด้านกฎหมายและได้เป็นนักกฎหมายในคณะมนตรีแห่งอาร์ตัว และเป็นพนักงานอัยการประจำสภาอำมาตย์ดูแอ ความสามารถของเขาทำให้ถูกเรียกตัวมารับตำแหน่งขุนคลังเอก  ในปี 1783 เพื่อปฏิรูประบบภาษีฝรั่งเศสท่ามกลางวิกฤติการคลัง กิตติศัพท์ของกาลอนทำให้สภาอำมาตย์ปารีสหมายหัวเขาเป็นศัตรู สภาอำมาตย์เหล่านี้มีทั้งส่วนกลางและระดับภูมิภาค มีอำนาจวินิจฉัยตัดสินคดีความต่าง ๆ และยังมีอำนาจรับรองนโยบายของรัฐบาลให้เป็นกฎหมาย
กาลอนทราบดีว่าตัวเองเป็นที่ต่อต้านจากสภาอำมาตย์ปารีส  เขาจึงตั้งใจเสนอแผนปฏิรูปให้พระเจ้าหลุยส์โดยตรง และหว่านล้อมให้พระองค์ทรงเปิดประชุมสภาชนชั้นสูง  โดยหวังว่าการสนับสนุนจากชนชั้นสูงซึ่งประกอบด้วยเชื้อพระวงศ์ พระสงฆ์ และอภิชนที่กษัตริย์เป็นผู้เลือกมาเองจะเป็นแรงกดดันให้สภาอำมาตย์ยอมตามความต้องการของเขา อย่างไรก็ตาม สมาชิกสภาชนชั้นสูงก็มีความหวาดกลัวต่อร่างกฎหมายภาษีใหม่เช่นกัน การตกลงกันไม่ได้ทำให้พระเจ้าหลุยส์ตัดสินพระทัยปิดประชุมสภาชนชั้นสูง ส่งผลให้ความขัดแย้งระหว่างกษัตริย์กับอำมาตย์บานปลายยิ่งขึ้นอีก 
นอกจากนี้ กลุ่มชนชั้นสูงยังพยายามหาทางที่จะให้ความรับผิดชอบทางเศรษฐกิจตกอยู่กับกาลอนในฐานะขุนคลังเอก กาลอนโกรธมากและแตกหักกับราชสำนัก พระเจ้าหลุยส์ทรงปลดกาลอนในปี 1787 และเนรเทศเขาไปยังแคว้นลอแรน การพ้นจากตำแหน่งของกาลอนทำให้ชนชั้นสูงในปารีสยินดีกันมาก ไม่นานจากนั้น กาลอนตัดสินใจออกจากประเทศไปยังเกาะอังกฤษ ในระหว่างที่อยู่ในอังกฤษนี้ เขาติดต่อทางจดหมายกับฌัก แนแกร์ เป็นประจำ
การบริโภคยึดจริยธรรม

การบริโภคยึดจริยธรรม  เป็นการดำเนินกิจกรรม (activism) ของผู้บริโภคชนิดหนึ่งที่ตั้งอยู่บนมโทนัศน์การออกเสียงลงคะแนนด้วยเงิน (dollar voting) เป็นการซื้อผลิตภัณฑ์ที่มีกระบวนการมีจริยธรรม ซึ่งสนับสนุนผู้ผลิตขนาดย่อม และช่างฝีมือในท้องถิ่น ตลอดจนคุ้มครองสัตว์และสิ่งแวดล้อม และคว่ำบาตรการขูดรีดการใช้แรงงานเด็ก ทดลองกับสัตว์ หรือทำลายสิ่งแวดล้อม
คำว่า "การบริโภคยึดจริยธรรม" มีการใช้ครั้งแรกโดยนิตยสารสหราชอาณาจักร ชื่อ Ethical Consumer ตีพิมพ์ครั้งแรกในปี 1989 การจัดอันดับบริษัทจากเกณฑ์วัดเรื่องจริยธรรมและสิ่งแวดล้อมต่อมาเป็นที่แพร่หลาย
การเรียนรู้ด้วยการพิสูจน์

การเรียนรู้ด้วยการพิสูจน์ (Validated learning) เป็นวิธีการเรียนเพื่อพัฒนาผลิตภัณฑ์ของบริษัทสตาร์ทอัพ มีการใช้การเรียนรู้ด้วยการพิสูจน์ ในวิธีการพัฒนาซอฟต์แวร์แบบสกรัม  คำนี้มีการใช้ครั้งแรกโดย อีริก รีส์  ในปี ค.ศ.2011 การเรียนรู้ด้วยการพิสูจน์ คือ การมีไอเดียเริ่มต้น แล้วทดลองไอเดียนั้นกับกลุ่มลูกค้าเป้าหมาย และพิสูจน์  ประสิทธิภาพของไอเดียนั้น โดยจะมีการทดสอบไอเดียและทำการพิสูจน์ไอเดียแต่ละอย่าง การทดสอบไอเดียแต่ละอัน เรียกว่า หนึ่งการทำซ้ำ  ในการพิสูจน์ไอเดียกับลูกค้านั้น นับเป็นกระบวนการใหญ่ที่มีการทำซ้ำ (iteration) จำนวนมาก เพื่อเรียนรู้ข้อเท็จจริงบางอย่างเพื่อนำมาประยุกต์ใช้ในการทำธุรกิจให้สำเร็จ คำนี้มีต้นกำเนิดจากแนวคิดการทำธุรกิจแบบลีนสตาร์ทอัพ  แต่การเรียนรู้ด้วยการพิสูจน์นั้น เป็นเทคนิคที่สามารถนำไปประยุกต์ใช้ได้อย่างกว้างขวาง
การเรียนรู้ด้วยการพิสูจน์ เป็นที่นิยมในการพัฒนาเว็บไซต์ ซึ่งซอฟต์แวร์สำหรับกาารวิเคราะห์ สามารถติดตามพฤติกรรมของผู้เยี่ยมชมเว็บไซต์และให้สถิติที่ถูกต้อง รวมไปถึงข้อมูลเชิงลึกว่าฟีเจอร์แต่ละอันของเว็บไซต์ให้ผลตอบรับอย่างไรในความเป็นจริง อย่างไรก็ตามการเรียนรู้ด้วยการพิสูจน์สามารถนำไปใช้ธุรกิจใดก็ได้ เพียงแต่กิจการจะต้องมีตัวชี้วัดสมรรถนะหลัก  ที่มีพื้นฐานเป็นการสร้างสรรสิ่งใหม่ (ฟีเจอร์ใหม่) ในธุรกิจ
ขั้นตอนการเรียนรู้ด้วยการพิสูจน์:
การเรียนรู้ด้วยการพิสูจน์มีการใช้ในงานเขียนเกี่ยวกับธุรกิจสตาร์ทอัพหลายชิ้น ดังนี้:
ในการตั้งเป้าหมายที่เจาะจงนั้น สามารถใช้กระบวนการหาเป้าหมายแบบสมาร์ต  ในการเรียนรู้ด้วยการพิสูจน์กระบวนการแรกได้
การดำเนินกิจกรรมของผู้บริโภค

การดำเนินกิจกรรมของผู้บริโภค  เป็นกระบวนการที่มุ่งมีอิทธิพลต่อกระบวนการผลิตหรือจัดส่งสินค้าหรือบริการ Kozinets และ Handelman พยายามนิยามว่าเป็นขบวนการทางสังคมใด ๆ ที่ใช้การขับเคลื่อนของสังคมในการบริโภคโดยผลประโยชน์ของธุรกิจเป็นฝ่ายเสียประโยชน์ การดำเนินกิจกรรมของผู้บริโภคหมายความถึงการดำเนินกิจกรรมเพื่อผู้บริโภคในวัตถุประสงค์เพื่อคุ้มครองผู้บริโภค และการดำเนินกิจกรรมของผู้บริโภคเองก็ได้ ทั้งนี้มีเป้าหมายหลายอย่าง เช่น
นอร์เอพิเนฟรีน

นอร์เอพิเนฟรีน (ย่อ NE) หรือ นอร์อะดรีนาลีน (noradrenaline, ย่อ NA) เป็นสารประกอบอินทรีย์ในกลุ่มสารสื่อประสาทแคทีโคลามีน ทำหน้าที่เป็นฮอร์โมนและสารสื่อประสาทในร่างกาย คำว่านอร์อะดรีนาลีนมาจากรากศัพท์ภาษาละตินที่แปลว่า "อยู่ที่/อยู่ติดกับไต" และใช้ทั่วไปในสหราชอาณาจักร ขณะที่คำนอร์เอพิเนฟรีนมีความหมายเดียวกันแต่รากศัพท์มาจากภาษากรีก นิยมใช้ในสหรัฐมากกว่า ชื่อนอร์เอพิเนฟรีนยังเป็นชื่อระหว่างประเทศที่ไม่มีเจ้าของ หรือชื่อสามัญทั่วไปของสารนี้ในรูปแบบยารักษาความดันโลหิตต่ำมาก นอร์เอพิเนฟรีนถูกค้นพบครั้งแรกในปี ค.ศ. 1946 โดยอูล์ฟ ฟอน ออยเลอร์ นักสรีรวิทยาชาวสวีเดน
นอร์เอพิเนฟรีนถูกผลิตที่นิวเคลียสที่เรียกว่าโลคัสซีรูเลอัสในสมองส่วนพอนส์ นอกจากนี้ยังสามารถผลิตได้ที่อะดรีนัลเมดัลลาในต่อมหมวกไต โดยสังเคราะห์จากกรดอะมิโนฟีนิลอะลานีน ให้กลายเป็นไทโรซีน โดพามีน และนอร์เอพิเนฟรีน นอร์เอพิเนฟรีนเป็นสารสื่อประสาทหลักในระบบประสาทซิมพาเทติก ทำงานคล้ายเอพิเนฟรีนคือจับกับตัวรับอะดรีเนอร์จิกแล้วกระตุ้นการทำงานของร่างกายหลายส่วน เช่น อัตราหัวใจเต้น ความดันเลือด การเผาผลาญกลูโคสเป็นพลังงาน การไหลเวียนเลือดไปที่กล้ามเนื้อโครงร่าง การสร้างและเรียกความทรงจำ และการใส่ใจจดจ่อ นอร์เอพิเนฟรีนจะถูกหลั่งน้อยในช่วงนอนหลับก่อนจะเพิ่มขึ้นในช่วงตื่นตัว และจะเพิ่มสูงขึ้นอย่างมากเมื่อร่างกายอยู่ในช่วงการตอบสนองโดยสู้หรือหนี อันเป็นปฏิกิริยาทางสรีรภาพที่เกิดตอบสนองต่อเหตุการณ์ที่รู้สึกว่าเป็นอันตราย
นอร์เอพิเนฟรีนจัดเป็นหนึ่งในกลุ่มยาซิมพาโทมิเมติก ซึ่งเป็นยากระตุ้นที่เสริมการทำงานของตัวทำการเอนโดจีนัสในระบบประสาทซิมพาเทติก โดยให้ทางหลอดเลือดดำเพื่อเพิ่มอัตราหัวใจเต้นและความดันเลือดต่ำระดับวิกฤต Surviving Sepsis Campaign แนะนำให้ใช้นอร์เอพิเนฟรีนในการรักษาช็อกเหตุพิษติดเชื้อที่ไม่ตอบสนองต่อการรักษาด้วยวิธีการคืนน้ำ ร่วมกับวาโซเพรสซินและเอพิเนฟรีน
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
พระที่นั่งเป่าเหอ

พระที่นั่งเป่าเหอ  เป็นหนึ่งในสามพระที่นั่งในเขตพระราชฐานชั้นกลางของวังต้องห้าม ตั้งอยู่ด้านเหนือของพระที่นั่งจงเหอ มีพื้นที่ภายในราว 1,240 ตารางเมตร เป็นสถานที่สำหรับซ้อมพระราชพิธีสำคัญ สถานที่จัดงานเลี้ยงฉลองวันตรุษจีน และเป็นที่จัดการสอบจอหงวน
แพทริเซีย แคนเชบูลล์ เคาน์เตสที่ 2 เมานต์แบ็ตเทนแห่งพม่า

แพทริเซีย แคนเชบูลล์ เคานท์เตสที่ 2 เมานต์แบ็ตเทนแห่งพม่า (ราชสกุลเดิม:เมานต์แบ็ตเทน)  เกิดเมื่อวันที่ 14 กุมภาพันธ์ ค.ศ. 1924 เป็นธิดาคนใหญ่ใน หลุยส์ เมานต์แบ็ตเทน เอิร์ลเมานต์แบ็ตเทนแห่งพม่า และเอ็ดวินา แอชลีย์ เคาน์เตสเมานต์แบ็ตเทนแห่งพม่า เป็นพระนัดดาในเจ้าชายลูทวิชแห่งบัทเทินแบร์ค เป็นพระภาติยะในสมเด็จพระราชินีลูอีสแห่งสวีเดน พระญาติในเจ้าชายฟิลิป ดยุกแห่งเอดินบะระ พระราชสวามีในสมเด็จพระราชินีนาถเอลิซาเบธที่ 2 แห่งสหราชอาณาจักร มีน้องสาวเพียงคนเดียวคือ เลดีพาเมลา ฮิกส์
สมรส.
แพทริเซีย เมานต์แบ็ตเทน ได้สมรสกับ จอห์น แคนเชบูลล์ บารอนที่ 7 บราโบร์น เมื่อวันที่ 26 ตุลาคม ค.ศ. 1946 โดยเธอได้เปลี่ยนมาใช้นามสกุลของสามีและบุตรของทั้งคู่ จะมียศนำหน้าที่ ดิออนะระเบิล ทั้ง 2 มีบุตรร่วมกันดังนี้
เธอกลายเป็น เคานท์เตสที่ 2 เมานต์แบ็ตเทนแห่งพม่า เมื่อวันที่ 27 สิงหาคม ค.ศ. 1989 ภายหลังการถึงแก่กรรมของบิดา
ถึงแก่กรรม.
แพทริเซีย แคนเชบูลล์ เคาน์เตสที่ 2 เมานต์แบ็ตเทนแห่งพม่า ถึงแก่กรรมลงด้วยโรคชรา เมื่อวันที่ 13 มิถุนายน ค.ศ. 2017 สิริอายุ 93 ปี โดยงานศพนั้นจัดขึ้น ณ โบสถ์เซนต์ปอล โดยมีพระบรมวงศานุวงศ์ของอังกฤษ อาทิ สมเด็จพระราชินีนาถเอลิซาเบธที่ 2 แห่งสหราชอาณาจักร เจ้าชายฟิลิป ดยุกแห่งเอดินบะระ
เดสเซิร์ตแอสซอลต์

เดสเซิร์ตแอสซอลต์  หรือที่รู้จักในประเทศญี่ปุ่นในชื่อ ธันเดอร์โซน  เป็นเกมอาร์เคดแนวรันแอนด์กัน ค.ศ. 1991 โดยเดทาอีสต์ ในเกมอาร์เคดนี้ ผู้เล่นสูงสุดสี่คนควบคุมทหารสี่คนที่ถือปืนกลและอาวุธโพรเจกไทล์อื่น ๆ ในขณะที่ต่อสู้ทางผ่านคลังแสงของผู้ก่อการร้ายเพื่อเข้าควบคุมสงครามอ่าวเปอร์เซีย
การตอบรับ.
ในประเทศญี่ปุ่น "เกมแมชชีน"ได้จัดอันดับ"เดสเซิร์ตแอสซอลต์"ในฉบับวันที่ 15 มิถุนายน ค.ศ. 1991 ว่าเป็นหน่วยเกมอาร์เคดบนโต๊ะที่ประสบความสำเร็จมากที่สุดอันดับสี่แห่งปี
ชารอน เลชเตอร์

ชารอน แอล. เลชเตอร์ (12 มกราคม ค.ศ. 1954 –) เป็นทั้งนักบัญชี, นักเขียน และนักธุรกิจหญิงชาวอเมริกัน เธอเป็นผู้ร่วมเขียนหนังสือ"พ่อรวยสอนลูก" และผู้ก่อตั้งรวมถึงประธานบริหารของเพย์ยัวร์แฟมิลีเฟิสต์ ซึ่งเป็นองค์กรการศึกษาด้านการเงิน
ในเดือนมกราคม ค.ศ. 2008 เลชเตอร์ได้รับแต่งตั้งให้ดำรงตำแหน่งประธานที่ปรึกษาของสภาที่ปรึกษาด้านความรู้ทางการเงิน เพื่อดำรงตำแหน่งวาระละสองปี
ในปี ค.ศ. 1997 เลชเตอร์ร่วมเขียนหนังสือ"พ่อรวยสอนลูก"พร้อมกับหนังสืออื่น ๆ อีก 14 เล่มในชุด"พ่อรวย" และเป็นประธานบริหารของบริษัทริชแดดมากว่า 10 ปี นอกจากนี้ เธอยังใส่คำอธิบายประกอบหนังสือ"ชนะปีศาจร้ายด้วยปัญญา" (ค.ศ. 1938) โดยความร่วมมือกับมูลนิธินโปเลียน ฮิลล์ และร่วมเขียนสิ่งพิมพ์"ทรีฟีตฟรอมโกลด์"
ชีวิตส่วนตัว.
เลชเตอร์สำเร็จการศึกษาจากมหาวิทยาลัยฟลอริดาสเตต ด้วยปริญญาการบัญชีในปี ค.ศ. 1979 จากนั้นทำงานช่วงสั้น ๆ ให้แก่สำนักงานบัญชีขนาดเล็ก "บิ๊กเอท" เธอได้พบกับไมเคิล เลชเตอร์ สามีของเธอในปี ค.ศ. 1980 ต่อจากนั้น เลชเตอร์ได้พบกับโรเบิร์ต คิโยซากิ และร่วมกันก่อตั้งบริษัทริชแดด เลชเตอร์ระบุว่าเธอดำรงตำแหน่งการจัดการหลายตำแหน่งโดยมีบริษัทคอมพิวเตอร์, การประกันภัย และบริษัทสิ่งพิมพ์ที่ไม่มีชื่อ ในขณะที่รักษาหนังสือรับรองของเธอในฐานะซีพีเอระดับอาชีพ
เพย์ยัวร์แฟมิลีเฟิสต์.
ในปี ค.ศ. 2007 เลชเตอร์ได้ก่อตั้งบริษัทการศึกษาความรู้ทางการเงิน
รัฐอิหม่ามโอมาน

รัฐอิหม่ามโอมาน  หมายถึงรัฐทางประวัติศาสตร์ภายใน "โอมานกลาง"  ในปัจจุบันคือภูเขาอัลฮายะร์ในรัฐสุลต่านโอมาน เมืองหลวงของรัฐอิหม่ามสลับซับซ้อนกับประวัติศาสตร์ระหว่างรุสตากและนิซวา ดินแดนรัฐอิหม่ามขยายไปทางเหนือสู่อิบรีและทางใต้สู่ภูมิภาคอัชชาร์กิยะฮ์และทะเลทรายชาร์กิยะฮ์ รัฐอิหม่ามถูกล้อมด้วยภูเขาอัลฮายะร์ทางทิศตะวันออกและจากทางทิศตะวันตกโดยทะเลทรายรุบอุลคอลี (พื้นที่ว่างเปล่า) ภูเขาอัลฮายะร์แยกรัฐอิหม่ามโอมานออกจากมัสกัสและโอมาน การเลือกอิหม่าม (ผู้ปกครอง) ให้ประทับอยู่ในเมืองหลวง และวาลี (ผู้ว่าการ) ให้เป็นผู้แทนอิหม่ามในระดับภูมิภาคต่าง ๆ
เมาฏินี (เพลงประพันธ์โดยเลวิส แซนบากา)

"เมาฏินี"  เป็นเพลงชาติอิรักหลังโค่นล้มระบอบกษัตริย์อิรักในปี พ.ศ. 2501 ใช้เมื่อปี พ.ศ. 2501–2508 และหลังจากนั้นกลับมาใช้ใหม่ในปี พ.ศ. 2546–2547 เพลงนี้เป็นเพียงเพลงบรรเลงอย่างเดียวและไม่มีเนื้อร้องทำนองโดยเลวิส แซนบากา
มีการนำเพลงนี้กลับมาใช้ใหม่ในระยะเวลาสั้น ๆ หลังการโค่นล้มรัฐบาลเผด็จการซัดดัม ฮุสเซนในปี พ.ศ. 2546
เซบัสเตียน บราวน์ มาควิสที่ 12 แห่งซิลโก

เซบัสเตียน บราวน์ มาควิสที่ 12 แห่งซิลโก  เกิดเมื่อวันที่ 27 พฤษภาคม 2507 เป็นบุตรชายของ ลอร์ดอูลริก บราวน์ และ ฟิโอนา กิลล์ นอกจากเขาจะดำรงบรรดาศักดิ์ มาควิสที่ 12 แห่งซิลโก เขายังดำรงบรรดาศักดิ์ดังนี้
เซบัสเตียน บราวน์ มาควิสที่ 12 แห่งซิลโก สมรสกับ คริสตินา มาเรีย ซัวซันบาร์ ณ ประเทศโบลิเวีย ในปี 2527 ก่อนจะหย่ากันในปี 2535 มีบุตรดังนี้
ฟาร์มสัตว์

ฟาร์มสัตว์  เป็นอาณาบริเวณพื้นดิน ตลอดจนสิ่งปลูกสร้างทั้งหลาย ซึ่งมีวัตถุประสงค์เป็นหลักเพื่อใช้เลี้ยงปศุสัตว์ (ranching) เช่น วัวและแกะ คำว่า ranch มักใช้กับการเลี้ยงปศุสัตว์ในประเทศเม็กซิโก ภาคตะวันตกของสหรัฐและแคนาดา แม้มีฟาร์มสัตว์นี้อยู่ที่อื่นด้วย ปศุสัตว์ที่พบน้อยกว่าเช่น ม้า กวางเอลก์ ควายไบซันอเมริกัน หรือนกกระจอกเทศ นกอีมูและอัลปากา 
ฟาร์มสัตว์โดยทั่วไปเป็นพื้นที่ขนาดใหญ่ แต่ที่จริงมีขนาดเท่าใดก็ได้ ในภาคตะวันตกของสหรัฐ ฟาร์มสัตว์จำนวนมากเป็นที่ดินที่เอกชนเป็นเจ้าของร่วมกับการเช่าที่ดินภายใต้การควบคุมของสำนักจัดการที่ดินหรือการป่าไม้สหรัฐ ถ้าฟาร์มสัตว์นั้นมีที่ดินเพาะปลูกได้หรือมีชลประทานด้วย อาจมีการกสิกรรม ปลูกพืชสำหรับให้อาหารสัตว์ด้วย
ประตูอู่

ประตูอู่ หรือ อู่เหมิน  เป็นประตูที่ใหญ่ที่สุดของพระราชวังต้องห้ามในกรุงปักกิ่ง เริ่มก่อสร้างในสมัยจักรพรรดิหย่งเล่อ เป็นประตูชั้นที่สามของพระราชวัง กำแพงของประตูมีความสูง 12 เมตร
เมื่อมีพระราชโองการหรือประกาศกำหนดการณ์ต่างๆ ข้าราชการฝ่ายพลเรือนและทหารจะรวมตัวกันอยู่ที่จัตุรัสหน้าประตูอู่เพื่อรอสดับรับฟัง ช่องกลางของประตูอู่มีแต่ฮ่องเต้และผู้สอบได้จอหงวนสามอันดับแรกเท่านั้นที่ใช้ได้ ประตูซ้ายใช้สำหรับข้าราชการ ประตูขวาใช้สำหรับพระบรมวงศ์และฝ่ายใน